MAIZ EGITEN DIREN GALDERAK - Grupo Scanner Vizcaya\nZer eraman behar dut miaketaren egunean?\nTXARTELA (medikuaren eskaera).\nNANa eta OSAKIDETZAKO txartela (TIS) edo ASEGURU-ETXEKOA, baldin bazenu.\nAurreko azterketak, baldin badituzu.\nAzterketa egin aurretik, jakinarazi langileei metalezko inplanterik, gorputz arrotzak edo metalezko objekturik duzun gorputzaren barruan, eta haurdun bazaude edo egon zaitezkeela uste baduzu, esan.\nNoiz jasoko ditut miaketaren emaitzak?\nGaixoari ematen zaion miaketaren emaitza miaketako irudirik esanguratsuenak dituzten hainbat plakek eta irudi guztiak dituen CD-ROM batek osatzen dute. Miaketa egin ondoren, erradiodiagnostiko klinikoan adituak diren medikuen taldeak prozesatu eta aztertu behar ditu irudiak. Hori dela eta, txostenak konparaziozko azterketak eta azterketa osagarri gehigarriak behar dituen aintzat hartu beharko da, emaitzak emateko epea zehazterakoan.\nPremiazko miaketak egiteko, mediku-taldeak adostuko du emateko data, emaitzen entrega errazteko ahalegina eginez uneoro eta dagokionari lehentasuna emanez.\nOTA – ESKANERRA: OTA azterketak, X izpiak erabilita, azterlanaren xede diren organismo-zatien barneko egituren irudiak hainbat plano eta bolumenetan eskuratzea ahalbidetzen du. Hala lortutako irudiekin, mediku erradiologoak anomaliei buruzko txostena egin ahalko du.\nEM – ERRESONANTZIA: Erresonantzia magnetikoa X izpiak erabiltzen ez dituen miaketa teknika bat da. Ez du beste beste erradiazio ionizagarri motarik erabiltzen eta ez du ondorio kaltegarririk. Gorputzaren irudiak eskuratuz diagnostiko bat emateko balio du. Irudiak iman indartsu baten bidez lortzen dira, eta irrati-maiztasuneko uhinak erabiliz.\nPET-OTA: Pet-trazadoreak (PET) irudi bidezko diagnostiko-teknika aurreratu bat da, eta informazio baliagarria ematen du onkologiaren esparruan eta neurologiako zenbait arlotan. OTA baten informazio anatomikoaz gain, markatutako glukosaren informazio metabolikoa ere ematen du. Markatutako glukosa probaren aurretik sartzen zaio gaixoari.\nZenbat irauten du miaketa honek?\nOTA – ESKANERRA: Probak minutu bat baino gutxiago irauten du, baina 15 eta 20 minutu artean egongo zara barruan, prestatu egin behar baitzaituzte eta zer egingo dizuten azaldu.\nEM – ERRESONANTZIA: 20 eta 60 minutu artean iraun ohi du, aztertu behar den atalaren arabera.\nPET-OTA: Probak 2 ordu irauten du gutxi gorabehera. Lehen zatian, kontraste bat injektatuko dizute, eta ondoren, ondo banatu arte itxaron beharko da ordubete inguruz, gutxi gorabehera. Ondoren, irudiak hartuko dira, eta irudi mota bakoitzaren arabera, 20-35 minutu artean beharko dira. Makinaren barruan normaltasunez har daiteke arnasa, lasai, ez dizute emango arnasari eusteko agindu bakar bat ere.\nKONTRASTEA, zer da hori?\nZenbait kasutan, beharrezkoa izango da zainetik substantzia bat sartzea (KONTRASTEA). Substantzia horri esker, zenbait organoren eta egituraren irudiak hobe daitezke, eta diagnostiko bat lortzeko aukerak ugaritzen dira. Miaketa motaren arabera, kontraste bat edo bestea erabili beharko da:\nOTA – ESKANERRA: Kontrastea IODODUN likido bat da. Zain barnetik ematen da, eta irudiak hobeto ikusteko aukera ematen du. Injekzio honen bidez, hotz eta bero sentsazioa sentitzen da, baina istant batean desagertzen da.\nEM – ERRESONANTZIA: GADOLINOA erabiltzen da kontraste gisa, eta OTAn ez bezala, ez du iodorik. Kontraste mota hau beste erradiologiako proba batzuetan erabiltzen denaren desberdina da, eta haiek baino askoz ere seguruagoa.\nPET-OTA: Glukosa/azukrea (FDG-fluorodesoxiglukosa) erabiltzen da markatzaile erradiaktibo batekin. Markatzaile hori hautematen du makinak, eta hala, glukosa gorputzean nola banatzen den ikusten da. Injektatzen dugun kontrasteak osagai erradiaktibo bat duenez, segurtasuna dela bide, gaixoak berariazko gela batean egon beharko du injekzio sartu ondoren.\nIododun KONTRASTEAK erreakzio alergikoa eman al diezadake, klinika/ospitaletik ateratzean?\nKasu gehienetan, erreakzio alergikoa unean bertan (kontrastea sartu eta 5-10 minututara) gertatzen da, eta oso arraroa da gaixoa joan ondoren gertatzea. Hala ere, gaizki sentitzen bazara, joan Larrialdietara, eta adierazi KONTRASTEDUN zer azterketa egin dizuten.\nZer arrisku ditu KONTRASTEAK, sartzea beharrezkoa bada.\nBotika guztiek bezala, zainetik sartzen den kontrasteak erreakzio alergikoak eragin diezaieke pazienteen oso ehuneko txiki bati, eta salbuespenez, larri bihur daitezke. Hala ere, zuk arrisku hori izan dezakezula jakin behar duzu, eta horregatik, BAIMEN INFORMATUAREN galdeketan zure baimena eskatuko dizugu.\nOhikoa da proba berriz egin behar izatea.\nBatzuetan, medikuak agindu duelako proba berriz egin behar da. Askotariko arrazoiengatik izan daiteke. Ohikoena da irudiak hartzean gaixoa mugitu delako berriz egin behar izatea. Hori dela eta, ezinbestekoa da zure laguntza. Oso geldirik egon behar duzu, lasaitasunez arnasa hartu eta artatzen dizuten langileen jarraibideei jarraitu.\nMiaketa egiteko neurriren bat hartu behar al dut?\nErradiologia-azterketak haurdunaldian ez dira gomendagarriak; beraz, haurdun bazaude edo hala izan daitekeela uste baduzu, aipatu hasi baino lehen.\nGomendagarria da irudiak hartzean interferentzia sor dezaketen metalezko objektuak kentzea (kateak, eraztunak…).\nEM-ERRESONANTZIAK eremu magnetiko batekin egiten du lan. hori dela eta:\nBihotzeko TAUPADA-MARKAGAILUA duten pertsonek EZIN DUTE SARTU.\nMetalezko objektu guztiak KENDU BEHARKO DITUZU. Zalantzarik izanez gero, galdetu langileei:\nGarezurraren azterketetan begietatik makillajea kendu beharko da.\nLangileei jakinarazi beharko diezu gorputzean eta bereziki begietan metalezko TXIRBILIK izateko aukera daukazun, baita gorputzaren barnean edozein motatako METALEZKO ELEMENTUrik (metraila, klip kirurgikoak, protesiak eta abar) duzun ere.\nZergatik egon behar du baraurik miaketa egiteko?\nKontrastea sartu behar dizuten probak egiteko beharrezkoa da baraurik egotea, goragalea edo gorakoa eragin baitezake jan baduzu.\nMiaketa egiteko botika bereziren bat har al dezaket, urduri jartzen banaiz?\nBai, edonola ere, hobe da medikuari kontsultatzea, kasu horretan zer har dezakezun adierazteko.\nEgin al ditzaket ERRESONANTZIA bat baino gehiago denbora-tarte labur batean?\nEM – ERRESONANTZIAk ez du erradiaziorik eta teknika ez-inbasiboa da. Kontraindikazio bakarrak ERRESONANTZIAREKIN bateragarria ez den metalezko materialen bat eramatea edo zu haurdun egotea dira. Hori dela eta, BAIMEN INFORMATU bat bete behar duzu.\nEgin al dezaket miaketa maila partikularrean?\nBai, baldin eta medikuaren agindua ekartzen baduzu.\nNik etorri behar al dut ala beste pertsona batek jaso al ditzake nire probaren emaitzak?\nArazorik gabe jaso ditzake beste batek, baldin eta EMAITZAK BILTZEKO baimena ekartzen badu, behar bezala beteta eta sinatuta.


magno / magnolio\nmagnolia (orobat magnolio; Hiztegi Batuan magnolia agertzen da) 1 iz tamaina handiko zuhaitz apaingarria, hosto iraunkor distiratsuak eta lore zuri handiak eta oso usaintsuak dituena (Magnolia grandiflora etab.).\nLorategi hartan magnolia eta ezki handiak zeuden, sasizko hesi batek inguratuta. Hura urritu zenean gerezi-loreetara abiatu zen, gero magnolia, paradisuko melia, karia, intxaurrondo eta indipikondoetara. Koro Navarro «Zalakain abenturazalea» - Pio Baroja - 47. orr.\nLorategian parterre borobilak zeuden, kolore zuri eta horiko loreekin, eta magnolia aski handiak, inguruko basoko pago-lizarren aldean bigunak ematen zutenak. Bernardo Atxaga «Soinujolearen semea» - 181. orr.\nHan, magnolio baten azpian, erdi eserita erdi etzanda, musikariak zeuden. Baratzeko zoko batean, 'magnolia' eder batzuen aitzinean, goizeko aitatxi ikusi zuen. Felipe Juaristi «Itzarri nahi ez zuen printzesa» - 103. orr.\n2 magnolia zuhaitz/arbola\nBegiratu diezu lorea aspaldi galdutako sei magnolia arbola itzelei, eta irudikatu dituzu zein eder egongo diren datorren urtean, martxoko eguzkia epeltzen hasten denean. Hasier Etxeberria «Mutuaren hitzak» - 165. orr.\nGazteluaren harrien artean, 'magnolia' zuhaitzak eta 'bougainvilliers' landareak sortu eta handitu ziren. Ramuntxo Etxeberri «Skyroom» - 202. orr.\nNabariak egin zitzaizkion palmondoen eta magnolio arbolen itzalak beltzean. Felipe Juaristi «Itzarri nahi ez zuen printzesa» - 27. orr.


About: Sapor II.a\nSapor II.a Handia (persieraz: شاپور دوم بزرگ; 309-379) sasaniar erregea 310-379 urteetan, Hormizd II.aren semea. Konstantino I.ak kristautasuna babesten zuen garaian (325), mazdakismo erlijio dualista aldezten zuen Sapor II.ak. Urte berean sinodo nazionala antolatu zuen eta harrezkero erlijio-kutsua hartu zuen ekialdearen eta mendebalaren arteko borrokak. Persiako kristauek Erroman zituzten babesleak, eta ondorioz, Persiako apezpikuak ezestea agindu zuen erregeak (340-379). 338. urtean Konstantino hil zenean piztu zen bi erresumen arteko gerra, Armenia konkistatu nahi baitzuten. Sapor II.ak Nisibis hiria setiatu zuen 340. urtean eta bere mendeko erregea izendatu zuen Konstantzio II.a enperadorearekin bake-hitzarmena sinatu ondoren. Hala ere gerra piztu zen berriro ere, eta 363. urtean Jul\nSapor II.a Handia (persieraz: شاپور دوم بزرگ; 309-379) sasaniar erregea 310-379 urteetan, Hormizd II.aren semea. Konstantino I.ak kristautasuna babesten zuen garaian (325), mazdakismo erlijio dualista aldezten zuen Sapor II.ak. Urte berean sinodo nazionala antolatu zuen eta harrezkero erlijio-kutsua hartu zuen ekialdearen eta mendebalaren arteko borrokak. Persiako kristauek Erroman zituzten babesleak, eta ondorioz, Persiako apezpikuak ezestea agindu zuen erregeak (340-379). 338. urtean Konstantino hil zenean piztu zen bi erresumen arteko gerra, Armenia konkistatu nahi baitzuten. Sapor II.ak Nisibis hiria setiatu zuen 340. urtean eta bere mendeko erregea izendatu zuen Konstantzio II.a enperadorearekin bake-hitzarmena sinatu ondoren. Hala ere gerra piztu zen berriro ere, eta 363. urtean Juliano enperadore erromatarra Persian barneratu zen Ktesifoneraino, baina hil egin zen gudu batean. Haren ondorengo Jovianok bakea sinatu zuen Saporrekin, eta Persiari itzuli zizkion Dioklezianok eta Galeriok Mesopotamiako ipar-ekialdean konkistatu zituzten bost probintziak. (eu)\nSapor II.a Handia (persieraz: شاپور دوم بزرگ; 309-379) sasaniar erregea 310-379 urteetan, Hormizd II.aren semea. Konstantino I.ak kristautasuna babesten zuen garaian (325), mazdakismo erlijio dualista aldezten zuen Sapor II.ak. Urte berean sinodo nazionala antolatu zuen eta harrezkero erlijio-kutsua hartu zuen ekialdearen eta mendebalaren arteko borrokak. Persiako kristauek Erroman zituzten babesleak, eta ondorioz, Persiako apezpikuak ezestea agindu zuen erregeak (340-379). 338. urtean Konstantino hil zenean piztu zen bi erresumen arteko gerra, Armenia konkistatu nahi baitzuten. Sapor II.ak Nisibis hiria setiatu zuen 340. urtean eta bere mendeko erregea izendatu zuen Konstantzio II.a enperadorearekin bake-hitzarmena sinatu ondoren. Hala ere gerra piztu zen berriro ere, eta 363. urtean Jul (eu)\nSapor II.a (eu)


Cesarren traizioa eta Martintxoren kanporatzea, pirañen salbazioa | EITB telebista\n'El Conquis'en 8. atala\nCesarren traizioa eta Martintxoren kanporatzea, pirañen salbazioa\nPirañek immunitate jokoa irabazi dute Txapelari esker. Naiarak Martintxo kanporatu du dueluan, eta Cesar pirañen taldera pasatu da.\n''El Conquistador del Amazonas'' saioaren webgunea\nCesarrek anabasa sortu du anakonden taldean "El Conquistador del Amazonas" saioaren 8. atalean. Patxi Salinas oso harro zegoen bere taldearen giro onarekin, baina ez zuen espero venezuelarrak Pandoraren kutxa irekiko zuenik. Honakoak esan zituen Cesarrek: "Conquis" "bulegarientzako telerrealitate saioa da", bere taldekideren bati "mongoliko" deitu zion, etxera zihoala esan zuen… Purrustadekin hasi zen immunitate jokoan, eta bileran taldekideei esan zien ez zuela taldearen giro txarra jasaten. Jakina, Patxi ez zen isilik gelditu, eta bereak eta bi bota zizkion eskalatzaile venezuelarrari. Talde guztiak aurpegiratu zizkion gaizki egindakoak, Martintxok eta jaguarrek (Leku oso azkarra da, eta Artzai, on hutsa) izan ezik.\nIskanbilaren ostean, Cesarrek taldea utzi zuen, baina ez zen etxera joan, pirañen kanpamentu aberatsera baizik. Peio Ruiz Cabestanyren taldeak beso zabalik hartu zuen taldekide berria: fisikoki oso indartsua da, hurrengo izendapenetan komodin bezala erabil dezakete, eta aurkarien inguruko informazio asko eman diezaieke. Baina kontuz; izan ere, "iheslaria", anakonden taldean egin duen bezala, edozein unetan bazterrak nahasteko gai da. Saioa oso interesgarri dago. Ea zer nolako aurpegia jartzen duten hurrengo immunitate jokoan Patxik, Iñigok, Erkuk eta gainerako anakondek Cesar aurkarien taldean ikusten dutenean. Barregarria izango da.\nAste honetako saioan jakin dugu nortzuk diren Patxi Salinasen "ukiezinak". Athleticeko jokalari ohiak argi dauka ez dituela arriskuan jarriko Erku, Juanma eta Iñigo. Gainerako anakondek bizimodua atera beharko dute. Hori egin zuen, hain zuzen ere, Naiarak Martintxoren aurkako dueluan. Buruz burukoa aproposa zen pilates irakasle batentzat, eta faboritoak irabazi zuen. Martintxo galduta ibili zen. Saioa gogorregia izan da ermuarrarentzat. Larrutik ordaindu du Cesarrekin duen adiskidetasuna, izendatu egin baitute. Lehiakideak jokatzen ari dira: behar bezala ari ez dena eta taldearen diziplinari uko egiten diona izendapenetan galtzaile izatera arriskatzen da.\nEgia esan, Patxiren ukiezinetako bi ez ziren gai izan puzzlearen immunitate jokoan garaipena lortzeko. Iñigo eta Erku nahiko trakets aritu ziren hondartzako kuboarekin. Zalantzarik gabe, Txapela izan zen onena, eta azkarra dela erakutsi zuen. Badirudi kanpamentu oso txiroan eman dituen egun luzeek horren adimena zorroztu dutela, eta, Ainarak sortutako nahaspilari berehala aurkitu zion irtenbidea. Txapelak kanpamentu aberatsa ezagutu du, egun handia da portugaletetarrarentzat.


Irekia Eusko Jaurlaritza - Gobierno Vasco :: Eusko Jaurlaritzak eta gehiengo sindikalak amaiera eman diote EUSTATen lan-gatazkari, bertako lanpostuak bermatuko dituen akordioaren bidez\nEusko Jaurlaritzak eta gehiengo sindikalak…\n80 pertsona inguru izango dira akordio horren onuradun; akordioaren bidez, aurrerantzean, beren egonkortasuna bermatu egingo da eta lan-baldintzak hobetu\nHorrela, amaitu egiten da duela ia 10 urte Euskal Estatistika Erakundean elkarrizketak eta ikuskaritza-lanak egiten dituzten eragileekin irekitako lan-gatazka\nEusko Jaurlaritzak eta LAB, CCOO eta UGT sindikatuek “EUSTATen zerbitzuak ematen dituzten administrazio orokorreko aldizkako mugagabe aitortutako langileei buruzko akordioa” sinatu dute; horrela, amaiera ematen zaio duela ia 10 urte lanbide-kolektibo horrekin irekitako lan-gatazkari. Akordioa Funtzio Publikoan ordezkaritza duten sindikatu guztiek sinatu dute, ELAk izan ezik, gaur goizeko “Euskadiko administrazio orokorraren mahai sektorialean”. Akordioak langileen ehuneko 86-aren onespena du. Eusko Jaurlaritzaren aldetik, Izaskun Urien Lan Harremanen zuzendariak eta Josu Iradi EUSTATeko zuzendariak sinatu dute akordioa.\nEuskal Estatistika Erakundean elkarrizketak eta ikuskaritza-lanak egiten dituzten 80 bat pertsona izango dira akordio horren onuradun; auzitegiek, 2010aren eta 2012aren artean, “aldizkako lan-kontratudun mugagabe” izaera aitortu zieten.\nGaur sinatutako dokumentuari esker, Eusko Jaurlaritzak lanbide-kolektibo horri urtean, gutxienez, 10 hileko lana bermatuko dio. Gainera, deialdia egiten den unetik aurrera, lan-karga eta lana zer hiletan egingo duten jakingo dute; horrela, antolatu ahalko dira eta beren lan-bizitza eta bizitza pertsonala hobeto uztartu ahalko dute.\nEusko Jaurlaritzak akordio hau goraipatu eta oso positibotzat balioesten du, 80 bat pertsonaren lanbide-egonkortasuna bait dakar; akordioaren arabera, pertsona horiek dauden lanpostuetan egingo dute lan, borondatez uko egin arte, erretirora arte edo heriotza arte.\nModu berean, Eusko Jaurlaritzak konpromisoa hartzen du, Eustaten lanpostuak amortizatu ahala, Euskal Estatistika Erakundearen beharren arabera postu berriak sortzen joateko.\nITUNAREN BATZORDEA ETA SEGIMENDUA\nGobernuak eta sindikatuek, gainera, ordezkaritza parekidea duen batzordea sortzea erabaki dute, zerbitzuaren prestazioa kudeatzeko eta, sortzen diren nobedadeen arabera, eguneratzeko.\n_AKORDIOA__EUSTAT_13-02-201... 600 KB (application/pdf)\nBiztanleria jardueraren araberako Eustaten inkestak euskal lan merkatuaren hobekuntza adierazten du\n68/2018 DEKRETUA, maiatzaren 8koa, zeinaren bidez aldatzen baita Euskal Autonomia Erkidegoko Administrazioko sailetako eta erakunde autonomoetako lanpostuen zerrendak onartu zituen Dekretua.\nAGINDUA, 2019ko ekainaren 4koa, Hezkuntzako sailburuarena, zeinaren bidez lanpostuaren adjudikazioa arautzen baitzaie fisioterapeuta, terapeuta okupazional, hezkuntza-laguntzako espezialista, transkribatzaile edo materialaren egokitzaile eta zeinu-hizkuntzako…


Sexu ekologikoa: horrela zure bizitza erotiko berdeagoa (eta arriskurik gabea) egin dezakezu | Consumer\nSexu ekologikoa: horrela zure bizitza erotiko berdeagoa (eta arriskurik gabea) egin dezakezu\nKontzientzia jasangarria gure harreman intimoetara ere aldatzen da\nElikagai organikoak jaten badituzu, produktu iraunkorrak erosten badituzu eta murriztu, berrerabili eta egunero birziklatzea erabaki baduzu, ez zaizu hain arraroa izango zure bizitza sexuala begiratzea eta ekologikoagoa egitea. Eta, plazer berdeaz gozatzen duzunean kontzientzia berdea helaraztea edo planetarekin modu iraunkorrean jokatzea pentsa dezakezun arren, keinu bat besterik ez da. Lubrifikatzaile organikoak ez ezik, koko-olioa ere jarri behar dira. Pseudomkosmetika sexualaren industriak ere eskaintzen ditu zenbait produktu, hala nola preserbatiboak eta jostailu erotiko biodegradagarriak. Ezagutu proposamen hauek eta beste batzuk.\nLehenik eta behin, segurtasuna bilatu behar da. “Akats bat da pentsatzea ‘aterkia’ berdearen azpian dauden produktu natural guztiak kalitate hobekoak edo seguruagoak direla. Carlos San Martín medikua, sexologoa eta Sexologia eta Sexu-Medikuntza Akademiako idazkari nagusia da. Beraz, sexua eta iraunkortasuna bateratzeko jarraibidea: produktu seguruak eta kalitatezkoak bilatzea, baina ziurtagiri ekologikoak dituztenak, estandar naturalagoekin eta iraunkorragoekin eginak. Hemen duzu gida bat, sexu oihartzuna babesteaz eta segurtasunaz ez galtzeko.\nKontzientzia ekologikoa duten preserbatiboak\nLehena eta garrantzitsuena: sexu segurua bilatu behar da. Preserbatiboa metodo antisorgailu gisa erabiltzea erabaki baduzu, kasuen% 100ean erabili behar da. Babestuta egotea da zure sexu-bizitzan egin dezakezun erabakirik arduratsuena.\nEta horretan beste batzuk baino alternatiba jasangarriagoak daude planetarentzat. Osasuna bermatzeko kontrolei eusten dien produktu iraunkor eta erresistente batek aukera ekologiko bat izan dezakeela galdetzen baduzu, apuntatu: gero eta kondoi gehiago fabriketatik ateratako kautxu naturalarekin eginak daude.\nLatexari alergia diotenek, berriz, poliuretanozko kondoiak erabil ditzakete, “material organiko edo naturalez egindako preserbatiboak ere badaude, eta, gainera, aukerak daude”, adierazi du sexologoak. Profilaktiko horiek beren osaketatik kentzen dute kaseina, latexari elastikotasuna ematen dion esnearen ondoriozko proteina. Horregatik, landare-materialez egiteaz gain, animalia-jatorriko osagaiak ere ezabatzen ditu.\nEta, bai, kondoi ekologiko batek ezin hobeto bete ditzake bere funtzioak, “baina bakarrik iragazgaiztasuna bermatzen badu, erresistentzia mekanikoa eskaintzen du eta sexu-gaixotasunen aurrean bere funtzio antisorgailua eta langa-funtzioa betetzen du”, dio San Martinek. Ontzia miatzeko, begiratu ontzia. Preserbatiboak produktu horietarako nahitaezko kontrolak pasatu direla bermatzen duen osasun-zigilua sartu behar du.\nKondoia modu arduratsuan ezabatzen du\nErabilitako kondoi batekin egin dezakezun gauzarik txarrena: komunetik bota. Preserbatiboak oso kaltegarriak dira ur sanitarioaren sistemarako eta itsas bizitzarako ur beldurgarrietarako. Hori dela eta, bota beti zakarrontzira.\nAzterketa baten arabera, millennialen %43k adierazi du lubrifikatzaileak erabiltzen dituela. Joera berri samarra izan da, horrelako produktuak gehiago erabili baitira arazo jakin batzuk konpontzeko, adibidez, bagina-lehortasuna eta adin aurreratuagoak. Baina adituek diotenez, emakume gazteenek baginako lehortasuna ere izan dezakete, eta, gainera, artikulu horiek sexu-topaketa atseginagoa eta denbora luzeagoan gozatzeko aukera ematen dute.\nLubrifikatzaile naturalak edo ekologikoak erabil ditzakegu, baina horien eraginkortasuna helburuaren araberakoa da. “Baginako pareta hidratatu nahi badugu, zeren eta, menopausia hurbiltzen denean, bere mukosa naturalaren zati bat eta kalibrea galtzen baititu, horrelako produktu naturalak ez dira baliagarriak”, dio San Martinek. Kasu horietan, formulazio farmakologiko tradizionaleko lubrifikatzaileak erabiltzen jarraitzea gomendatzen du medikuak.\nBaina nahi duguna bagina hezetzea da, “hezean” sartze bat izateko; orduan, eraginkorrak dira olio naturalekin lubrifikatzaileak, konposizioko petrolioaren deribatuak kentzen dituztenak.\nProduktu organikoak eta parabolarik gabeko edo parabenoak ez dituzten produktuak hauta ditzakezu, FDA (Elikagaiak eta Botikak kolonizatzen dituen Administrazioa) erakundearen arabera, alergia edo intolerantzia baduzu.\nBeraz, etiketa berrikusi behar da. Nahiz eta% 100 organikoak diren lubrifikatzaileak oraindik ez diren ohikoak, badaude ur-oinarriko aukerak eta osagai likatsuak (aloea, adibidez), eta horien osagai naturalen ehunekoa% 90 baino handiagoa da. “Preserbatiboa erabiltzen baduzu, beti ziurtatu behar da urari produktu bat bilatu behar zaiola latexari kalte egin ez diezaioten”, adierazi du medikuak. Kontuan izan olio naturaletako lubrifikatzaile batek beste eragozpen batzuk izan ditzakeela, hala nola loditasun likatsuagoa eta ez hain iraunkorra.\nEtxeko lubrifikatzaile organikoak\nBadira beste aukera sinple eta ekologiko batzuk: koko-olioa edo aloe vera organikoa erabiltzea (barruan substantzia gelatinatsua du). Baina kontuz! Olio naturalak ez dira kondoiarekin bateragarriak, latexaren propietateak kaltetu baititzakete. Horregatik, komeni da bi aukerak ez elkartzea.\nEta bota begirada bat\nBilgarri iraunkorragoak edo birziklatzen errazagoak diren produktuak hautatzen badituzu, mesede egingo diozu ingurumenari. Plastikozko ordez beirazko ontzi berrerabilgarriak erabiltzen dituzten aukerak daude.\nMasajeak eta hidratazio berdea\nKoko-organikoko olioak edo aloe vera olioak askoz ere gehiago balio dute. Erabili erabilera anitzeko produktu batean, eta jarri zure masaje masiboetan. Planeta honekin edertasun-errutina iraunkorragoa lortzeko, sartu zure ezbeharretan. Eskuak hidratatzeaz gain, ilea zaintzen eta leunago sentiarazten ere laguntzen dute.\nAprobetxatu dutxa erotikoa\nUrak pasatutako sexua, dutxaren azpian, atsegina da, baina ur asko xahutzen du. Eta gehiegi gastatzen dugu dagoeneko: 100 litro pertsona eta eguneko, Alcaláko Unibertsitateko Uraren Ekonomiaren Foroaren arabera.\n“Dutxa erotikoa” saltatzea denontzat dago, baina, batez ere, funtsezkoa da, lehorteak berez arazo diren eskualde batean bizi badira. Baliabide garrantzitsu bat alferrik galtzen da, eta, segur aski, ez da hain dibertigarria.\nJostailu erotiko bat bilatzen duzun hurrengoan, material birziklagarriz egindako produktu bat hautatzen duzu, berriz erabiltzeko bateriak edo eguzki-argiarekin karga daitezkeenak dituena. Izan ere, kontzientzia gero eta handiagoak bultzatu du horrelako produktuak kalitate handiagokoak sortzea ere.\nEkologismoaren jarraibideei jarraituz gero, dildo (kontsolatzailea) edo maitasun-jostailurik iraunkorrena da denbora gehien irauten duena. Egurrezkoak, organikoak, hipoalergenikoak eta ftalatoak ezabatzen dituzte. Iraunkortasuna eta bizitza sexuala lotzeko, kalitate handiko produktu segurua bilatzen du. Artikuluak erabilera medikoko silikona, borosilikato kristala edo altzairu herdoilgaitza% 100 osatzen badu, ez du hondakinik utziko eta urte asko iraungo du.\nEta erabili eskuoihala\nSexu-harremanak izan ondoren garbitzen badituzu, erabili erabilera bakarreko paper-zapi bustiak; izan ere, gehienak ez dira biodegradagarriak, lehen mailako ingurumen-arazoa dira eta hiriko saneamendu-sarea blokeatzen dute. Bere ordez, kotoizko toalla edo oihalezko toaila erabiltzen du.\nEkonomia Sozial eta Solidarioko Berreskuratzaileen Espainiako Elkartearen arabera, urtean 390.000 tona arropa eta beste ehun batzuk botatzen ditugu zaborretara. Arropa askok zuntz plastiko batzuk dituzte deskonposatzeko hamarkada batzuk behar izaten dituzte deskonposatzeko, eta, beraz, barruko arropa-multzo bat bilatzen duzun hurrengoan, jantzi goxo iraunkorra pentsa dezakezu, produkzio etikoa eta ehun natural atseginenak planetarekin. Gehiago birziklatzen badugu eta inguruak inoiz bezala kezkatzen bagaitu, nola ez ginen kezkatu behar plazer intimoa zaintzeko erabiltzen dugunagatik?


Kostako bidetik ez da pasatuko aurten Zarauzko Triatloia - Zarautz - Zarauzkohitza.eus\nKostako bidetik ez da pasatuko aurten Zarauzko Triatloia\nZarauzko Hitza 2018-06-07 15:17\nJudith Corachan, Xabier Txurruka, Patricia Damian eta Joseba Iriondo. (Aritz Mutiozabal)\nLarunbat arratsaldean jokatuko dute 32. aldiz, eta ibilbidean aldaketak egin behar izan dituzte antolatzaileek, luiziek N-634 errepidean eragindako kalteen ondorioz.\nBizikletako ibilbidean aldaketa izango du aurtengo Zarauzko Triatloiak. Kostako errepideko zatia kendu dute, luizien eraginez hainbat gunetan errei bakarra dagoelako zabalik. Batez ere, lehenengo zatia aldatuko dela nabarmendu du Zarauzko triatloi Elkarteko presidente Patricia Damianek: San Inazio kaletik Meaga aldera joango dira; Oikiarantz hartuko dute, Korta industrialdean itzulia eman eta Aizarnazabaleraino; handik Zarautzera itzuliko dira, Meagatik. Zati horri bi itzuli eman ondoren, Oriorantz hartuko dute ohiko bigarren zatia osatzeko; Aiako eta Txurrukako aldapak barne.\nBestalde, korrikako zatiak 21 kilometro izango ditu, maratoi erdia bilakatuz; orain arte 20 kilometro zituen. Hiru itzuli eman ohi diote zirkuitu bati, eta aurten zirkuitu hori apur bat luzatu dute Iñurritza aldean. Edonola ere, bihar (ekainak 8) bilera tekniko bat egingo dute Munoako karpan, 20:15ean hasita, ibilbidearen inguruko argibide zehatzak emateko eta zalantzak argitzeko.\n700 parte hartzaile\nLarunbatean jokatuko dute 32. aldiz triatloia, eta 700 lagunek hartuko dute irteera Getariako hondartzatik; emakumeak 14:00etan, eta gizonak, ordu laurden geroago. Aurten zozketa bidez egokitu dituzte dortsalak, eta, guztira, 2.300 izan ziren izena eman zutenak. Faboritoen zerrenda ere aipatu dute: emakumezkoetan, iazko txapeldun Jocelyn Brea, Sara Loehr, Judith Corachan eta Helene Alberdi; eta gizonezkoetan, munduko txapeldun izandako Ivan Raña, Gustavo Rodriguez, Miguel Angel Fidalgo, David Castro eta Jon Unanue. Aurten, Zarauzko hogei triatletek hartuko dute parte.\nJudith Corachan, esaterako, dagoeneko herrian dago, eta bizikletako ibilbide berria ezagutzen aritu da. Biharko iragarrita dagoen eguraldi euritsuak zalantzak sortzen dizkiola azaldu du, batrez ere, zein motatako bizikleta erabili erabakitzeko orduan. Ibilbide berriarekin desnibela areagotzen bada ere, «azkarra» izango dela uste du. Gainerakoan, sasoiko datorrela nabarmendu du, baina «beti borrokatu behar da, maila handiko triatloia baita Zarauzkoa». Proba irabaztea gustatuko litzaiokeela ere azaldu du, «amets bat da, eta ez obsesio bat» zehaztuz.\nLehia bukatutakoan, ohi bezala, parte hartzaile guztientzako afaria egingo dute Munoako karpan. Horretaz aparte, bertako gastronomia bultzatze aldera, Tripintxoa sortu dute Euskalduna eta Zazpi tabernekin lankidetzan. Proban parte hartuko duten triatletek eta boluntarioek baino ez dute pintxo hori dastatzeko aukera izango.\nXabier Txurruka alkateak adierazi du Zarauzko Triatloia «lehen mailako kirol festa» dela, jendetza erakartzen duelako urtero-urtero. Zarauzko Triatloi Elkarteak egiten due lana goraipatzeaz gain, proba honetan zein besteetan laguntzen aritzen diren boluntarioen prestutasuna azpimarratu du: «Zuek gabe proba hauek aurrera ateratzea ezinezkoa litzateke».


Hipotekarako bizi-asegurua | Maileguaren amortizazioa estaltzen du\nFamilien babes juridikoa\nHirugarrenen oinarrizko asegurua\nFurgoneta eta autokarabanetarako aseguruak\nMotorrak, ziklomotorrak eta quadak\nEhiza eta arrantzako kiroletako erantzukizun zibila\nZure mailegua indartuko duen bizi-asegurua\nZertan datza Amortizazio-asegurua?\nAmortizazio-asegurua hipotekarako bizi-aseguru bat da. Aseguru horrek bermatu egiten dizu geratzen zaizun zorra ezeztatzea ezuste larri bat izanez gero, zure hurbileko senideek daramaten bizi-maila mantendu ahal izan dezaten.\nHipotekarako bizi-aseguruaren onurak\nAukeratu zure beharretara egokitzen diren modalitatea nahiz ekarpenak egiteko modua: hilekoa, hiru hilekoa, sei hilekoa, urtekoa edo ordainketa bakarra.\nOsatu zure hipoteka\nAtzitu hipotekarako bizi-aseguruaren onura guztiak hilean 30 euroren truke.\nUstekabe larri baten aurrean zure hurbilekoak babestu.\nTitularra hiltzen bada zure hipotekaren ordainketa bermatuta izan eta estaldura 67 urtera arteko erabateko baliaezintasun iraunkorrera zabaldu.\nMaileguaren amortizazio-aseguruaren modalitateak\nAmortizazio bakarraren bizitza\nMaileguaren amortizazio bakarraren bizi-aseguruak indarrean egoteari utziko dio hipoteka amaitzen denean.\nAurreikusitako amortizazioaren bizitza\nModalitate honekin, zure Aurreikusitako amortizazioaren bizi-aseguruak indarrean jarraituko du, baita mailegua amaitzen denean ere. Horri esker, gutxieneko kapital bat izango duzu ezusteen aurrean, heriotza nahiz ezintasun kasuan.\nHipotekarako bizi-aseguruaren estaldurak\nHipotekarako bizi-aseguruak zuri eta zure familiari ezuste larriei aurre egiteko aukera ematen dizuete, aseguratuaren eta hipotekaren titularraren heriotza kasuan hipoteka-maileguaren ordainketa bermatuta. Osagarri gehigarri moduan, bizi-aseguru honek ezintasun iraunkor absolutua estaltzen du 67 urtetik beherakoen kasuan.\nZergatik kontratatu Amortizazio bizi-asegurua Seguros Bilbao-rekin?\nZure familia bada\nZure aseguruak multzokatu eta aurreztu\nZure etxebizitza biziarteko errenta batean bihurtu\nBermatutako hileko errenta\nZure erkidegoan, kezkarik ez


Denisse Ariana Pérez – BAFFEST\nFoto: Josh Wool\nUra. “Beti itzultzen naiz uretako eszenetara. Beti itzultzen naiz ibai eta lakuetara. Beti itzultzen naiz ozeanoetara. Jendeak urarekin duen elkarrekintza aztertzea gustatzen zait. Urak fatxada sendoenak ere desarmatu ditzake. Urarekin bat egitea ez da amiltzea, baizik eta isurtzea. Eta jarioa, izatetik gertuen dagoen gauza da”.\nUharte batean jaio nintzen. Hala ere, heldutasunera arte ez nuen sekula harreman sakonik izan urarekin. Nire haurtzaroan ura hor zegoen, existitu egiten zen, inguratu egiten ninduen, leun eta basati isurtzen zitzaidan, baina hori baino ez zuen esan nahi, biologiako klasean ikasitako elementu bat gehiago. Hazi ahala eta munduan zehar bidaiatu ostean, ura modu ia espiritualean hitz egiten hasi zitzaidan. Urak nire barneko atalekin eta nire gorputz fisikoaren mugak gainditzen zituzten arazo sakonagoekin konektatzeko aukera eman zidan.\nUrarekin izandako hizketa berri honek uretako erromesaldi batera eraman ninduen, Eskandinaviako korronte hotzenetatik hasi eta Senegalgo aintzira arrosetaraino. Ur aldakor horietan, emakumeak, gizonak, anai-arrebak, albinismoarekin bizi ziren pertsonak eta bitarrak ez diren izakiak batu nituen. Ura, nire lehen argazki liburua, orain (infinitua) den bidaia/harreman honen materializazioa da.\nDenisse Ariana Pérez Karibean jaio eta Bartzelonan finkatutako idazle eta argazkilaria da.\nBere lanak, pertsonetan, naturan, generoan, kulturan eta hitzetan du ardatza, eta nola elkarreragiten duten elkarren artean. Fantasiaren eta errealitatearen arteko elkargunean kokatzen da, artearen eta iruzkin sozialaren artean.\nDenisseren lanak, Dazed, It’s Nice That, i-D, The Guardian, British Journal of Photography, Atmos, Marie Claire, El País, Elephant Magazine, VICE, Paper Journal, Another Magazine, Boys by Girls, Gaze, Afropunk, Hunger, Ignant, Paulette, Sand Magazine eta Accent Magazine bezalako argitalpenetan agertu dira.


Mónica Moso. Ezagutzaren Klusterraren Zuzendaria: Euskadik ez du energia baliabiderik, ez du multinazional handirik, eta atzerritik etorritako inbertsioa mugatua da. Geure pertsonen asmamena eta ezagutza ditugu bakarrik, funtsean - Euskonews\nBatez ere, bat, eta aho batez: berrikuntza. Eta berrikuntzaz ari direnean, teknologiarekin eta berritze kulturarekin lotzen dute normalean. Horrexek harritu gintuen gehien: berritze kulturaz aritzea enpresaren eremutik. Eta hortxe zegoen gure jarrera estrategikoa: nola kudeatu enpresak, kultura berritzaileago bat sustatzeko? Horrek lotura handia du haiek aipatu ziguten beste gai batekin: antolamendu aldaketa, langileen kudeaketaren ikuspegitik. Oso ondo dago zuzendaritza-taldeak “tira egin behar izatea” eta aldaketa horren motor moduan jardutea —horixe du bere ardura, gainera—, baina horrek erakunde osora hedatu behar du, edo ez du funtzionatuko. Eta hirugarren lekuan, berriz, ezagutzaren kudeaketarekin lotutako gaiak daude. Berritu nahi badugu, aldaketa kudeatu nahi badugu, nola kudeatzen dugu ezagutza?, zertarako egiten dugu?, nola egiten dugu?, zer ikasketa prozesu ari gara akuilatzen?... Jadanik distantzia luzera, laugarren eta bosgarren tokian, bi gai azaldu ziren. Eta, gutxiengo batek bakarrik aipatu bazituen ere, esanguratsuak dira, gutxiengo hori oso sartuta baitago nazioartean, oso emaitza onak lortzen baititu, eta oso aurreratuta baitago kudeaketa gaietan. Hauexek ziren bi gaiak: sareen eta aliantzen kudeaketa, eta nazioartekotzearen kudeaketa. Ni enpresa banaiz, eta produkzio bat hasi nahi badut Estatu Batuetan edo Txinan, ez naiz joango bakarrik. Hango erakunderen batekin elkartu beharko dut, hemengo batzuekin ere bai beharbada, sare gisa lan egin, gaiei elkartuta heldu… bestela, porrot egingo dut. Eta, hor, beste gai batzuk kudeatu behar dira: kulturaniztasuna, internazionalizaziorako pertsonen soslaia... Lan handia dugu egiteko hor, oraindik gogorra egiten baitzaigu bidaiatzea, hizkuntzak ikastea…\nGarbi dago, halere, berrikuntzan dagoela koska nagusia. Baina nola berritzen da? Hortxe uste dut eskain dezakegula baliorik handiena, berritze kultura, geure bazkideentzako antolamendu eredu onak etab. sustatzen. Horregatik, geure sarea sendotzeko ari gara lanean hein handi batean; adibidez, bitartekari zerbitzua egiten komunikazio zerbitzu indartsu batez, edo interes handiko gaietan sareak sortzen... Azken finean, kontua da ezagutzaren gizartea garatzen laguntzea eta pertsonengan oinarritutako enpresa eredu berriak sortzea. Garbi dago: Euskadik ez du energia baliabiderik, ez du multinazional handirik, eta kanpoko inbertsioa mugatua da. Geure pertsonen asmamena eta ezagutza ditugu bakarrik, funtsean. Ikusi beharko da ea nola bideratu hori, geure bizi-mailari sozialki eta ekonomikoki iraunkorra den modu batean eusteko. Eta lehiatu nahi badugu, ezin da kostu apalean egin; balio erantsi handiago baten bitartez egin beharko da, eta horrek berritzea eskatzen du. Ezagutza ez ezik, ekintzaile eta berritzaile sena ere eduki behar da. Ez diogu ez daukagunik, Euskadi herri ekintzailea izan baita beti, baina sen horrek irautea behar dugu, eta handitzen bada, hobe. Mónica Moso Díez (Tarragona, 1971) Zientzia Politikoetan eta Administraziokoetan Doktore. Gizarte, Zientzia eta Teknologian Masterra (EHU/UPV eta Osloko Unibertsitatea). Zientzia Politikoetan eta Soziologian Lizentziaduna (EHU/UPV). Mosok EHU/UPVko Soziologia I Saileko ikerketa proiektu ugaritan egin du lan. 2000ko maiatzean, Ezagutzaren Klusterrean sartu zen zuzendaritzako adjuntu gisa, eta 2001eko azaroan, egun daukan zuzendari kargura igaro zen. Mónica Mosok zenbait liburu argitaratu ditu, bakarka edo egilekide gisa. Ondokoak aipa daitezke: - Origen y evolución de las políticas científicas y tecnológicas de la Comunidad Autónoma del País Vasco. Argt.: EHU/UPV, 2000. - Panorámica de la I+D en Euskadi. Argt.: SPRI, 2000. - El modelo de gestión de las PYMEs vascas de éxito. Argt.: Ezagutzaren Klusterra, 2001.


Inposizioen aurrean planto egin eta burujabetza aldarrikatzeko garaia da! | LAB SINDIKATUA\nJai inposaturik ez! Inposizioen aurrean planto egin eta burujabetza aldarrikatzeko garaia da!\nEz dugu onartzen espainiar Estatuak inposatutako egutegia, eta biharko eguna lan eguna izango da LABentzat. Era berean, euskal langileei dei egiten diegu ariketa hori bera egiteko, burujabetza ekonomikoaren eta politikoaren bidean aurrera urratsa baita.\nBizi dugu egoera honetan, subirautza ekonomiko eta politikoa premiazkoa dugu. Ataka honetatik ateratzeko gure erabakiak hartu behar ditugu; garaia da aberastasunaren bidezko banaketara bideratutako politika publikoak abian jartzeko, garaia da enplegua eta kalitatezko zerbitzu publikoak sortzeko; garaia da Bankari dirua emateari uzteko.\nBere egutegia inposatzen ari zaigu Estatu espainiarra. Inposaketak egiten ari da, halaber, erreformaz erreforma, dekretuz dekretu, murrizketekin —prestazioetan, oinarrizko eskubide sozialetan…— Eta egunetik egunera behartxuago egiten gaituzten erreforma laboralen bidez. Ez gaude prest hori onartzeko.\nBihar lan egingo dugu, gure egoitzak zabalik izango dira. Eta bihar ere jarraituko dugu eskatzen klase politikoari hemen, Euskal Herrian, ez ditzatela aplikatu inposatutako politikak. Ordua da Madrili esateko hemen ez direla ezarriko ez bere lan egutegia, ez bere politika antisozialak.\nAzkenik, eragile sozialei, sindikalei eta politikoei dei egiten diegu lan egutegi propioa erabakitzeko datorren urterako. Bada garaia inposatutako jai egun espainiarren aurrean planto egiteko.\nEuskal Herrian, 2012ko urriaren 11n


ICLI Industri Ingeniaritza Masterrekin - icli.ong\nICLI bigarren urtez jarraian, Deustuko Unibertsitatearen INDUSTRI INGENIARITZA MASTERREKIN aritu da.\nIrakasgaia: “Energiaren sorkuntza, banaketa eta eskaera”\nHelburua: Ikaslegoei (11 neska eta 28 mutil) teknologia‑erronka bat jartzea, hau da, pobretutako herrialde bateko ‑Mozambike hain zuzen‑ eskualde batean, energia berriztagarri sorkuntza eta edateko ur‑horniketaren beharra konpontzea.\nEginkizuna hiru telematika‑topaketatan burutu zen. Irakasgaiaren irakaslea, ikasleak eta ICLIren kide bi hartu zuten parte.\nLehenengo bileran erronka aurkeztu zen. Bigarrenean, egun batzuk barru, zalantzak konpontzea zen asmoa, behin problema aztertu eta gero. Eta azkenengo hirugarrenean, ikasleek euren proposamenak aurkeztu zituzten. Ikasleek hiru talde osotu zuten, erronka konpontzeko. Aurkeztutako azalpenak ICLIren kideei on‑line bidali zitzaizkien.\nBerriro ere, saiakuntza arras aberasgarri zitzaien guztiei eta ikasleengan, geroko profesionalak, ardura sortu zen, ingeniaritza ikuspegi zabalagotik bizitzeko, pobretutako herrialdeen beharrak kontuan hartzen.


Une honetan ez dago argirik. Nola eskatu hornidura-puntu berri bat? - Som Energia Laguntza Gunea\nUne honetan ez dago argirik. Nola eskatu hornidura-puntu berri bat?\nUne honetan ez baduzu argirik edo ez baduzu indarreko elektrizitate-kontraturik zure etxebizitzan edo lokalean, hornidura-alta berri bat eskatu beharko duzu. Tramitea desberdina izango da zure zonako banatzaileak ematen duen CUPS (hornidura-puntuaren kode unibertsala) zenbakia ezagutu ala ez.\nNola eskatu horniduraren alta?\nDagoeneko CUPS kodea baduzu\n" Kontrata ezazu argia" formularioa bete eta alta berri bat tramitatzeko aukera ("Une honetan ez dut argirik") hautatu besterik ez duzu egin behar. Kasu honetan, oso litekeena da banatzaileak instalazioaren ziurtagiri edo buletin elektrikoa eskatzea. Ziurtagiri edo buletina baduzu, gehitu ezazu eranskin gisa formularioa betetzean.\nEz baduzu CUPS kodea\nLehenik, CUPS kodea eskuratu beharko duzu. Jar zaitez harremanetan zure zonako banatzailearekin, haiek azalduko dizkizute kodea eskuratzeko egin beharreko urratsak. Ondoren, formularioa bete ahalko duzu.\nArgia lehenengo aldiz jartzen bada\nKasu honetan, lehenik, hargune-espedientea esaten zaiona tramitatu behar da banatzailearekin zuzenean CUPS kodea eskuratzeko. Artikulu honen amaieran, espediente hori tramitatzeko informazio gehiago aurkituko duzu.\nArgia lehenengo aldiz jartzen bada eta obra-kontratu bat tramitatu behar baduzu\nKasu honetan, kontsultatu beste artikulu hau: Nola tramitatu obra-kontratu bat eta nola pasa gero behin betiko kontratura?\nJarraian banatzaileak hornidura-puntu baten alta egiteko kobratzen dituen kontzeptuak xehatuko ditugu (merkaturatzailearen fakturan kobratzen dira).\nInoiz argirik izan ez duen edo hornidura elektrikoa hiru urtez baino gehiagoz bajan izan duen hornidura-puntu berri baten alta egiteko, honako kontzeptu hauek ordainduko dira:\nSarbide-eskubideak: 19,70 € / kW (23,84 € / kW BEZa barne)\nLuzapen-eskubideak: 17,37 € / kW (21,02 € / kW BEZa barne)\nKonexio-eskubideak: 9,04 € (10,94 € BEZa barne)\nBerme-gordailua: finkoa, kasuaren araberakoa\nHornidura-puntuak hiru urte baino gutxiago badarama argirik gabe, honako kontzeptu hauek ordainduko dira:\nHornidura-puntu berri baten alta egiteko prozesuan zehar, beharbada instalazioaren ziurtagiri edo buletin elektrikoa, hots, segurtasunaren arloan instalazioak indarreko araudia betetzen duela ziurtatzen duen dokumentazioa, aurkeztu beharko da.\nElektrizitate-enpresa baimendu batek igorri behar ditu dokumentu horiek eta dagokion autonomia-erkidegoko Energia edo Industria Sailaren zigilua behar dute. Bestela, dokumentuekin batera erantzukizunpeko adierazpen bat aurkeztu beharko da.\nDokumentazioa prest baduzu, kontratazio-formularioa betetzean helaraz diezagukezu, eranskin gisa.\nNola tramitatu hargune-espedientea?\nHauek dira enpresa banatzaile handiek inoiz argirik izan ez duen puntu baterako hargune-espedientea tramitatzeko bezeroen eskura jartzen dituzten webguneak eta telefono-zenbakiak.\nE-Distribución (garai bateko Endesa Distribución) Tel.: 900878119\ni- DE Distribución Eléctrica (garai bateko Iberdrola Distribución) Tel.: 900171171\ne-Redes Distribución Eléctrica (garai bateko EdP eta HC) Tel: 900907003\nUFD - Distribución Electricidad Tel.: 900111999\nViesgo Distribución Tel.: 900505249\nBehean banatzaile handien kokapen-mapa aurkituko duzu, baina hainbat zonatan banatzaile txikiak eta tokian tokikoak daude.\nBanatzaile txikiak eta tokian tokikoak dituzten zonetarako:\nBanatzaileen zerrenda (guztiak) MLBN\nNola tramitatu obra-kontratu bat eta nola pasa gero behin betiko kontratura?


«Inpunitatearen arkitekturaren beste katebegi bat da TTIP» - OMAL | Observatorio de Multinacionales en América Latina\nPortada del sitio > Sala de prensa > Entrevistas > «Inpunitatearen arkitekturaren beste katebegi bat da TTIP»\nElkarrizketa Juan Hernandez Zubizarretari (Argia, 2015eko apirilaren 15a)\nLanaren zuzenbidea irakasten du EHUn. STEE-EILAS sindikatuko kidea da Juan Hernandez Zubizarreta, eta transnazionalen boterearen aurkako nazioarteko talde batean parte hartzen du aspalditik. Azken hilabeteetan, Euskal Herrian TTIPari ez! kanpainaren talde eragilean dihardu buru-belarri. Itun transatlantikoaren barrunbe juridikoez galdetu diogu hain zuzen, haren kontrako borroka egunaren –apirilaren 18a– atarian.\nArtikulu batean diozu TTIP inpunitatearen arkitekturaren atal bat dela. Zer da inpunitatearen arkitektura?\nZenbaitzuek modu horretan definitzen dugu korporazio transnazional handien boterea. Une honetan globalizazioak duen egitura juridikoa da. TTIP bezalako merkataritza aske eta inbertsio itunak, hitzarmen komertzialak eta abar –une honetan 3.500 inguru dira!– arau hertsagarriak dira. Hau da, bete egiten dira. Eta hala da badagoelako horretaz arduratzen den nolabaiteko Ertzaintza global bat. Funts putre batek salaketa jartzen dio Argentinari New Yorkeko auzitegi batean, epaileak arrazoia ematen dio, eta argentinar ekonomiak kolpe latza jasotzen du. Betearazpen maila hori ez dago giza eskubideen nazioarteko zuzenbidean. Giza eskubideen zuzenbidea ahula da. Esaterako, Lanaren Nazioarteko Erakundearen askatasun sindikal batzordeak behin eta berriro zigortu du Kolonbia sindikalisten hilketak direla eta. Esanahi moral handiko zigorra da, baina ez da betetzen. Zergatik dago gosea munduan? Horri buruzko arau juridikoak, hitzarmenak... ez direlako eraginkorrak, paper hutsa dira. Inbertsioaren eta merkataritzaren alorrean, berriz, arauak bete egiten dira, betetzen direnez. TTIP tresneria horren beste katebegi bat besterik ez da.\nTransnazionalen eskubideak babesteko tresneria, azken batean?\nHala da. Benetako adibide bat ematearren: Argentinak Repsol kaleratzen du, eta enpresak inpunitatearen arkitekturaren makineria juridiko osoa ipintzen du martxan. Bat, argentinar gobernuaren aurkako auzi eskea egiten du argentinar epaitegi batean. Bi, ebazpen auzitegi pribatu batean salaketa jartzen du –inpunitatearen arkitekturaren ezaugarrietako bat justiziaren pribatizazioa baita–. Hiru, New Yorkeko auzitegi batean salaketa jartzen du. Eta lau, Madrilgo epaitegi batean salaketa jartzen du. Hori guztia egin dezake Repsolek bere eskubideen defentsan. Aldiz, nora jo dezakete Repsolek deuseztatu nahi dituela salatu nahi duten maputxeek? Argentinako Gobernura, besterik ez –eta Gobernua, maputxeei dagokienez, Repsolen konplizea da–; ezin dute Repsol salatu nazioarteko ebazpen auzitegi batean. Izan ere, Gobernuak berak ere ezin du; transnazionalek baino ezin dute epaitegi horietara jo.\nJustiziaren pribatizazioa aipatu duzu. TTIPen aurka ari zaretenok diozue itun transatlantikoak justizia bakarrik ez, botere legegilea ere pribatizatuko duela.\nTTIP hirugarren belaunaldiko nazioarteko ituna da. Lehen belaunaldikoek, klasikoek, aduana zergak kentzeko helburua zuten. Bigarren belaunaldikoek, horrez gain, ebazpen epaitegiak ekarri zituzten, hau da, justizia pribatua. Hirugarren belaunaldikoekin maila gorenera iritsiko gara: aurreko guztiaz gain, legegintza pribatizatzen da. TTIPen negoziazioetan, zehazki, erregulazio-kontseilu baten sorrera aurreikusten da; gaur egun existitzen den zein etorkizunean sor litekeen legediaren iragazki lana egingo du horrek.\nAdibideren bat eman zenezake?\nDemagun EH Bilduk Gipuzkoako Aldundiari eusten diola, eta kontratazio publikorako ezarritako klausula sozialak mantentzen dituela. Hori Aldundiaren eskumenen barruan dago. TTIPek sortutako erregulazio-kontseiluak araua aztertuko du, eta kontsultak egingo ditu. Kontsulta horietan denek hitz egin ahal izango dutela iragarri dute, baina badakigu hor lobbien ahotsa baizik ez dela entzungo. Eta lobbien iritzia izango da Gipuzkoako arau hori baztertzailea dela, inbertsioei traba egiten diela... Oker ez banago, klausula sozial horrek dio sektoreko hitzarmen kolektiboak errespetatu behar direla; AEBetako eraikuntza-enpresa handiek, berbarako, hauxe esango dute: nik ez daukat hitzarmen kolektiborik, arauak baztertu egiten nau!\nPraktikan araua kentzea ekar lezake horrek?\nHara, pentsa ezazu zer nolako presioa jasan beharko duen Gipuzkoako Aldundiak, adibide berarekin jarraitzearren. Transnazionalen mehatxuak, xantaia...\nBaina erregulazio-kontseiluak foru araua bertan behera uzteko gaitasuna edukiko luke?\nEz dakigu oraindik. Eurek diote araua TTIPi egokitzeko iragazki lana egingo dutela, hau da, kendu baino, aldatu. Eta Aldundiak ez aldatzea erabakitzen badu, gerta daiteke transnazionalek haren aurka jotzea araua kentzera behartzeko, edo Aldundia Luxenburgoko Auzitegian salatua izatea, maila hierarkiko altuagoko araua, hau da, TTIP, ez betetzeagatik.\nBerez, zer da erregulazio-lankidetza?\nEurek diote legedien harmonizazioa dela. Benetan nahi dutena zera da, AEBetako produktu guztiak inolako oztoporik gabe sartu ahal izatea Europan, eta alderantziz. EBn indarrean dagoen zuhurtzia printzipioa, esaterako, oztopoa izan daiteke AEBetako transgenikoak edo klorodun oilaskoa sartzeko. Haien hordagoa da harmonizazio horren bidez ahalik eta araudiaren zati handiena apaltzea.\nEz dago inon idatzita, ordea, araudia ahultzea denik helburua. Izan ere, EB ordezkatuz negoziazioetan parte hartzen ari direnek behin eta berriro adierazi dute itunak ez duela ekarriko europar estandarren beherapenik herritarren eskubideei, osasunari edota ingurumenari dagokienez. Zergatik egiten da interpretazio hori TTIPen aurkako sektoreetan?\nLehenik eta behin, beste itun batzuen adibideak hala erakutsi digulako. Bigarrenik, badakigu, eta beraiek ere onartu dute, ez direla ituna negoziatzen ari muga-zergak kentzeko bakarrik, berez nahiko txikiak dira eta. Orduan, zertarako? Bada zerbait gehiago: erregulazioa. Egia da, zuk diozunez, babes estandarrak ez ukitzeko hitza eman dutela. Baina iruzur egiten ari dira.\nBatetik, galdetu izan diegu zer arlo harmonizatzeko asmoa duten Europako araudi babeslea ukitu gabe, eta esan dute: batetik, autoetako segurtasun-neurriak homogeneizatzea; bestetik, enpresa ertain eta txikiei kudeaketa errazteko; hirugarrenik, produktuen egiaztagiri bikoiztuak saihesteko. Primeran. Baina beraiek esaten dute TTIPi esker ez dakit zenbateko hazkunde ekonomikoa izango dela, BPGrena, familia bakoitzarena... eta aipatu ditudan hiru gauza horiek ez dira nahikoa hazkunde hori esplikatzeko. Segurtasuna homogeneizatzea, gestioak arintzea eta egiaztagiri bikoitzak kentzea negozio bolumen osoaren oso zati txikia dira. Bestelako alderdi batzuk hartu dituzte kontuan aurreikuspen ekonomiko horiek egitean.\nEstandarrak ahultzea, hain zuzen. Oso argigarria da europar ordezkaritzak esaten duen zerbait: negozio aukera handiak egongo direla –eta hori egia da– Europako eraikuntza-enpresentzat. AEBetako estatu askotako kontratazio publiko arauetan badago Buy America izeneko klausula bat, kanpoko enpresei atea ixten diena, eta EBk dio TTIPen bidez klausula hori ezabatzeko ahaleginean ari direla. Horrek lanpostu asko sortuko lituzke Europan, eta abar. Ederto. Baina nork sinetsiko du AEBek Buy America klausula kentzea onartuko dutela, besterik gabe segurtasuna homogeneizatzearen, gestioak arintzearren eta egitaztagiri bikoitza kentzearen truke? Europako Batzordeko kideei hori galdetu eta ez entzunarena egiten dute. Argi dago Buy America ezabatzearen ordaina AEBetako okela, transgenikoak, frackinga eta abar sartzea dela, zuhurtzia printzipioa kentzea dela...\nBaina europar aldeak hitz eman du hori ez dela gertatuko.\nPDF BERTSIOA >>\nVer en línea : Argia, 2015eko apirilaren 15a.\n20150415_argia_44-46.pdf (PDF - 368 KB)


Zer da guri gertatzen zaiguna? Egun on bat ez daukagu; beti bizi gera kezka gogorrean etsaiz inguraturik. Txakur ta gizonak gure billa dabiltza, ala basoetan, nola soro, ta ibarretan. Gorde naiagatik buruak otatza, gisasti, ta tokirik ezkutuenetan, arkitzen gaituzte txakurrak oñatzetatik. Jesten bagera garitzetara, ezin jan degu ezer beldur gabe. Gaberako ere baditugu baso-txakurrak, Aizeriak, ta oek dira Eizaririk gaiztoenak. Zenbat gure lagun erori dira Txakur, ta Aizerien ortzetan? Zenbat beingoan iltzen dituzte gizonak erremienta sugiñekin? Au ez da bizi izatea, baizikan beti ikaraz eriotzaren atzaparretan ibiltzea. Obe ditugu bota geren buruak ibai batera, ito uretan, ta kendu betiko larritasunak.\nEz gera bakarrik gu beldurrean bizi geranak. Badira bai gu baño ere beldurtiagoak. Ona nola gu ekusi ta beste gabe iges egin, ta bota dituzten buruak ibaira Igel txarrak. Ez degu ernegatu bear; etorriko aldira egun paketsuagoak guretzat; gaitzak dituzte beren mugak, ta aldiak. Goazen bada lengo lekuetara, ta bizi gaitean nola al egun obeagoen zai. Ala egin zuten.


2020 iraila | Garaigoikoa\nHasiera » Data honetan egindako artikuluak: iraila, 2020\nOrain ez asko, bati irakurri nion (ez naiz gogoratzen non ezta nori) narratzaile hobeak izatea dagokigula. Eta, jakina, bat nator. Fikzioek eta ipuinek, narrazioek, itzelezko indarra dute. Askotan ondo kontatutako istorio batek errealitatearen gainean argi gehiago egiten du teorizazio burutsu eta konplexuek baino. Ipuinak benetako egiak barneratzen laguntzen duten gezurrak dira. Narratzaile hobeak izateko bide horretan, oinarrian istorio onak daude. Gure istorioak, gure betaurrekoekin...\n“Bertso eskolak euskara blindatzeko aukera ematen du. Izan ere, ez da gazte hauek ez dutela euskal identitaterik: nazio identitatea daukate, ideologikoki oso kokatuta daude Euskal Herriko egoera soziolinguistikoan, Euskara Eguna ospatzen dute urtero eta 3 urte dituztenetik ari dira lauburuak margotzen. Kontua da gazte bezala mundura azaldu nahi dutenean, beste gazteen egiteko moduekin eta balioekin identifikatzeko beharra dutela, eta inguru batekin zeinak utziko dien modu interesgarrian...\nOriginala Berria egunkarian argitaratu nuen abuztuan, zutabe moduan, eta hauxe da original horren bariazioa. Txikia nintzenean, liluratu egiten ninduten aho korapiloek (Tres tristes tigres edo Akerrak adarrak okerrak ditu), berba jokoek, amamak asmatzen zituen berbek (Torre Infiel eta embrazar nire ustez enmarkatzeko modukoak dira), irakurtzen nituen komiki eta ipuinek (Gabai edo Elixabete lehoi domatzailea, esate baterako). Gaztetxoa nintzenean, berriz, zoratu egiten ninduten poesiak (Sarrik...\nMaria Caiñaren artikulua, neuk euskaratua (originala Nós egunkarian argitaratua, 2020ko uztailaren 30ean). Hizkuntzek, ondare edo tresna diren zehatz jakitea zaila bada (modan dagoen kanpaina politiko-publizitarioaren folklorismoaren graduaren baitan), ez dute zerikusi handirik diruarekin. Edo hori iruditu ahal zaio, inozoki, ulertzen duenari lehen mailako gauzek ez dutela zertan moneta truke izan. Arnasketa edo digestioarekin gertatu bezala, hizketa jazotzen da, bera bakarrik irteten da...


Antso VII.a Azkarra edo Indartsua\nAntso VII.a Azkarra 1154an jaio zen ez dakigu non eta Tuteran hil 1234an. Nafarroako XVI. erregea (1194 -1234), Antso VI.a Jakitunaren eta Leongo Santxaren semea. Bere arreba Berengela Ingalaterrako Rikardo I.a Lehoibihotzakin ezkondu zen.\nErregetu aurretik, bere koinatu Rikardo I.aren alde jardun zuen; lehenik Gaskoniako haren eskubideak babesteko (1192) eta ondoren, Frantziako Felipe II.aren kontra (1194). Bi ekintza hauen artean Mugaosteko merindadeko lurrak finkatuz joan ziren. Bere erregealdia aberastasun ekonomikoagatik nabarmendu zen batez ere. Hiru Erregeen Mahaiko batzarrean parte hartu zuen. Hainbat gudutan garaile gertatu eta Nafarroako erresumaren burujabetza sendoturik zegoenean, pixkanaka inguruko errege guztiei dirua mailegatu zien; bide horretatik, Aragoiko lurraldean zenbait gaztelu estrategiko lortu zituen. Ekonomiaren suspertze horrek garrantzi handiagoa eman zion penintsulako eta konkistako politikan.\n1195ean Nafarroa eta Leongo erregeek musulmanekin ituna egin zuten Gaztelako eraso eta zabaltze feudaletik babesteko, Inozentzio III.a aita santua horren jakitun eginahal guztiak egin zituen Gaztela, Aragoi eta Nafarroa elkartu eta musulmanen aurka aritzeko. 1196an Hiru Erregeen Mahaia deitutako mendian bildu ziren. 1198an, Inozentzio III.a aita santuak eskomikatu egin zuen, Gaztelan berreskuratutako lur batzuk eta aita santuaren begi oneko ziren gaztelarren kontra aritzeko musulmanen aliatu izatearen aitzakiaz.\nAlfontso VIII.ak Leongo erregearekin bakea eginda Aragoiko Pedro II.arekin hitzartu zuen euskaldunen erresuma banatzea (Calatayud, 1198). Antso VII.a Azkarrak arabiarren laguntza eskatu beste erremediorik ez zuen izan. Gero, Tremecen-eko Imulei Abdalai errege arabiarrak laguntza eskatu zion eta Nafarroako erregea Marokora joan zen; han zegoela aprobetxatuz, Aragoiko Pedro II.ak eta Gaztelako Alfontso VIII.ak Nafarroa arpilatzea adostu zuten, Gaztelako Alfontso VIII.ak Gasteiz setiatu zuen (1199 - VII - 5); gero, Araba eta Gipuzkoan sartu zen. Gobernariak aldatu zituen Gebarako leinukoaren ordez Haro-ko Diego Lopez II.a jarri zuen. Zazpi hilabeteko setioaren ondoren Gasteiz 1200eko urtarrilean errenditu zen, Antso VII.ak baimenduta, Nafarroak sekulako galera izan zuen, lur horiek nafar merkataritzaren berezko irtenbidea baitziren. Euskal Herritik Marokora mezulari bat atera zen eta erregeari kontatu zion gertatutakoa.\n1202an bake eta lankidetzarako hitzarmena sinatu zuen Joan Lurgabea Ingalaterrako erregearekin, Rikardo I.a Lehoibihotzaren anaiarekin hain zuzen. 1207an, berriz, Antso Azkarrak eta Gaztelako erregeak Guadalajarako su-etena sinatu zuten. 1212an, Europan oso boteretsua zen elizaren presioren eraginez Antso VII.a Azkarrak, Navas de Tolosako ekintzan, arabiarren kontra parte hartu zuen. Iparraldean, Tartas, Ostibarre eta Agramont jaurerriak menpera ekarri zituen. Aragoiko Jaime I.arekin ondorengotza erabakitzeko hitzarmenak (Tutera 1231eko otsailaren 2.) ez zuen aurrera egin, nafarrek ez baitzuten onartu; Biana populatzea bultzatu zuen eta Nafarroako erresuman frantziar jatorriko dinastiak kokatu ziren; Teobaldo I.a Trobalaria izan zen lehena eta Antso VII.a Azkarra Orreagako Kolejiatan ehortzi zuten.\nLoturak: >Agramont, Bibiano; >Baztan, Gartzia; >Raimundo Gilermo II.a; >Remiro Nafarroakoa; >Ximenez Gazolatzekoa, Pedro;


Barelikos 6.maila: otsaila 2015\n2015eko urtarrilak 26\nLehenengo tipula zatitu eta sartagin batera bota olio beroarekin. Ondoren, tomatearekin nahastu, gatza eta azukrea gehitu eta listo.\nLehenengo kalabazina zatitan moztu, gero arrautzak irabiatu eta irina plater batean jarri. Kalabazina arrautza eta irinarekin nahastu eta zartaginera bota.\nEgilea: Alaitz ordua: 8:08 PM iruzkinik ez:\nGaur gure partseletako ortuariak ongarritu, ureztatu eta belar txarrak kendu dizkiegu. Ondoren gure ongarriaren, romaneskuen, azaloreen, brokolien, tipulinen, urazen, eskarolen eta espinaken argazkiak dituzue.\nEgilea: Ibon Artaza ordua: 12:03 PM iruzkinik ez:\nGaur sukaldera joan gara eta zihurrenik galdetuko duzue zer sukaldatu dugun:\nKalabazina garbitu eta bi muturrak moztu.\nXabla txikitan moztu.\nArrautzak ireki eta irabiatu.\nKalabazin zatiak irinarekin nahastu eta arrautzean sartu.\nOlioa tenperatura egokia hartzen itxaron eta ondoren ortuaria sartaginean sartu 1' barru buelta eta 1' barru atera.\nMAHAIA PRESTATU ETA....\nEgilea: OIHANE ordua: 6:32 PM iruzkinik ez:\nEgilea: Barelikos arloa ordua: 10:22 AM iruzkinik ez:\n2015(e)ko otsailakren 3(a), asteartea\nKALABAZIN ARRAUTZAZTATUA ETA TOMATE FRIJITUA\nKalabazina, irina, gatza, arrautzak eta olioa\nKalabazina moztu eta irinetik pasatu. Arrautzetatik pasatu eta fijitu olioarekin.\nTomatea kontzerban, tipula, azukrea, gatza eta olioa.\nTipula moztu eta oliotan egin. Tomatea gehitu, gero azukrea eta gatza bota, irabiatu eta egiten bukatu.\nEgilea: Jon C ordua: 6:04 PM iruzkinik ez:


Beste urtebetez luzatuko du Jaurlaritzak COVID maileguen gabealdia | Ekonomia | Berria\nBeste urtebetez luzatuko du Jaurlaritzak COVID maileguen gabealdia\nElkargik, Europako Inbertsio Bankuarekin, finantzaketa lerro bat abiatu du 3.000 langile arteko enpresentzat, eta 30 milioi banatu ditu dagoeneko.\nJosu Sanchez Elkargiko presidentea Enpresa Topaketan, Kursaal jauregian. Javier Etxezarreta / Efe Tamaina handiagoan ikusi\n2022ko ekainak 21 09:29\nEuskal enpresa sarea goranzko joeran ikusten du Elkargik, «erronkaz eta mehatxuz beteriko egoera bat» bada ere oraingoa. Mehatxu horietako bat da enpresa askok orain hasi behar dutela itzultzen pandemiaren garaian hartutako COVID maileguak, oraindik jasandako kaltea leheneratzerik izan ez dutenean. Horiei mezu itxaropentsu bat eman die Elkargik: Eusko Jaurlaritzak beste urtebetez luzatuko du mailegu horien gabealdia.\nGaur egin du Elkargi elkarrekiko berme sozietateak 32. Enpresa Topaketa, Donostiako Kursaalean. Josu Sanchez Elkargiko presidenteak eta Zenon Vazquez zuzendari nagusiak 2021ari eta 2022ko lehen seihilekoari erreparatu zieten, sozietatearen balantzea eskainiz.\nIazko jarduera 370 milioi euroko finantzaketarekin itxi zuen Elkargik. Gehienbat industriara eta zerbitzuetara (%54) bideratu zuten, baita merkataritzara (%15), eraikuntzara (%12), kulturara (%9), ostalaritzara (%6), garraiora (%2,5) eta lehen sektorera (%1,5) ere.\n2022ko lehen seihilekoan, Elkargiren jarduera %20 handitu da iazkoaren aldean; jada 183 milioi finantzatu ditu. Erdia baino gehiago (%55) inbertitzeko izan da, eta hamarretik lautan industria enpresak izan dira hartzaileak.\nPandemia puri-purian zela, 2020an enpresei likidezia errazteko maileguak eman zituen Elkargik, Eusko Jaurlaritzarekin batera. Orduan, 10.000 enpresa inguruk jo zuten sozietatera, finantzaketa bila. Bost urtean itzultzeko maileguak ziren, urtebeteko gabealdiarekin —dirua itzultzen hasteko epea da gabealdia—. Iaz, ordea, Elkargik eta Jaurlaritzak epea luzatu zien 5.000 enpresari: mailegua sei urtean itzultzeko aukera eman zieten, bi urteko gabealdiaren ostean.\nGabealdia uztailean amaituko zaie enpresa horiei. Halere, Vazquez zuzendari nagusiak iragarri du datozen asteetan Jaurlaritzak dekretu bidez urtebetez luzatuko duela gabealdia: «Ez dugu beharrik ikusten, baina badira zailtasunak dituzten enpresak». Ehunka gutxi batzuek eskatu dute hori. Hortaz, amortizazioa ordaintzen hasteko epea 2023ko uztailean hasiko da hala eskatu duten enpresentzat. Mailegua sei urtean itzultzeko epeak bere horretan jarraituko du.\nElkargik martxan ditu beste zenbait finantzaketa bide ere. Europako Inbertsio Bankuarekin batera, 3.000 langile arteko ETEak ez direnen finantzaketa lerro bat abiatu du; «akordio historikotzat» jo du Sanchez Elkargiko presidenteak. Dagoeneko 30 milioi euro banatu ditu 30 proiektu ingurutan, eta beste hogei hitzartuko ditu aurki, 50 milioi eurora iritsiz.\nBestalde, urte hasiera aldera ekin zion Elkargik industriako enpresen hazkunderako lerro berriari, Europako Next Generation funtsen ekarpena baliatuz. 1,5 milioi eurorainoko maileguak eskaini ditu, interesik gabe, komisiorik gabe eta zortzi urtean amortizatzeko. Gaur arte 120 proiekturi lagundu die, 40 milioi euro inguru banatuz. Aurrekontua amaitu arte izango da indarrean programa hori, baina «agortzetik urrun» dago inbertsio funtsa.\nBrufau: «Akatsa da erregai fosilak demonizatzea»


Lanbide Karrera –\nForu Administrazioan eta haren erakunde autonomoetan, 1999tik dago indarrean Lanbide Karrera; izan ere, urte hartan onartu baitzuten Osasunbideko medikuntzako langileentzat (langile finkoentzat bakarrik). 2008an, negoziazio gai izan zen berriz ere, baina UPN/PP/PSN alderdietako Gobernuak eta beren sokako sindikatuek erizaintzako unibertsitate diplomadunentzat mugatu zuten (kasu honetan ere, langile finkoentzat bakarrik). Urteekin, Lanbide Karrera/Garapeneko proiektu horiek beste departamentu eta erakunde batzuetan (NOPLOI…) antzeko lanpostuetan aritzen diren langileentzat ere zabaldu dira, baina mugapen berberekin.\nAzken urteotan, ia sindikatu guztien plataformetan ageri da Lanbide Karrera/Garapenaren eskakizuna. Tamalez, sindikatu bakoitzak ezaugarri ezberdinekin erreklamatzen du: sindikatu korporatiboek beren osasun-estamentuarentzat baizik ez dute erreklamatzen; “klaseko” beste sindikatu batzuek osasun arloko estamentu guztientzat, baina, betiere, osasun arlokoak ez diren langileak eta aldi baterako langileak beste fase baterako utziz.\nLABen, ordea, modu integralean heldu genion lanari, eta eztabaida prozesu bat ireki genuen gure afiliatuen artean zehazteko zein zen Foru Administrazioan aplikatzeko Lanbide Karreraren/Garapenaren eredurik egokiena.\nLanbide Garapenaren/Karreraren aplikazio esparrua: Foru Administrazioan eta haren erakunde autonomoetan aritzen diren langile guztiak, finkoak zein aldi baterakoak.\nLanbide Karreran/Garapenean gora egiteko modua: lanpostu bakoitzerako etengabeko prestakuntzan, unitateak hobetzeko planetan eta talde lanaren sustapenean oinarritutako sistema.\nLanbide Garapen/Karrera honek bost maila izanen ditu (gaur egun daudenen antzekoak), eta batetik bestera igotzeko beharrezkoa izanen da lanbidearen arloan eguneratzea (borondatezkoa izanen dena) eta unitatearen helburu kolektiboak betetzea (helburu horiek hobekuntza planetan jasoko dira).\nLanbide Garapen/Karrera horretako ordainsariei dagokienez, gaur egun dauden ordainsari-sistema berak erabiliko dira, modu proportzionalean banatuta.\nLanbide Karrerari/Garapenari buruzko legearen proposamen hau Foru Administrazioko Negoziazio Mahai Orokorrera eta talde parlamentario guztiei igorri diegu, hurrengo legegintzaldian aplikatzeko konpromisoa har dezaten.\nIsabel Artieda eta Txomin Gonzalez\nLABen ordezkariak Nafarroako administrazioan\nAdministrazioko behargin guztientzat Lanbide Karrera lortzearen erronka, funtzionariak, Lan eskubideak, Lanbide Karrera, langile borroka, nafar gobernua, Nafarroako Gobernua


CAFek zalantzak ditu Renferen 2.700 milioi euroko kontratuaren aurrean - Goierriko Hitza : Goierriko Hitza\nRenfe bere aldiriko trenak berritzeko lehiaketa bat egiten ari da: 2.726 milioi euroko eskaera erraldoia. Eskaera honek bere baitan hartzen ditu 211 tren eta haien mantentze lana urteetan zehar, eta baita gerora 120 tren gehiago eskatzeko aukera ere. Beasaingo CAF konpainia eskaera honetan lehiatzen ari den enpresetako bat da, Frantziako Alstom eta Suitzako Stadlerr enpresekin batera.\nKontratu hau lortu ezkero Irungo eta Beasaingo lantegietako lan karga aldi luze baterako bermatuko litzatekeen arren, CAFek sindikatuei jakinarazi dienez, Renferen kontratu erraldoia Alstom edo Stadlerr enpresen eskutan geratzeko aukera handiak ikusten ditu. Kontratua bitan banatuko dute, alde batetik milioi inguru eta bestetik 1.700 inguru.\nRenferen kontratu erraldoi hau ez lortzeak, enpleguan eragin dezakeela dio CAFek. Covid-19aren ondorioz Beasaingo eta Irungo fabrikak ixtea adostu zutenean, lanordu horien %80a berreskuratzeko konpromisoa hartu zuten langileek. CAFek LAB sindikatuko kideei agindu zieten lan poltsako langileak deituko zituztela, baina orain enpresak denbora gehiago eskatu diete agindutakoa bete ahal izateko, izan ere, 55 lanera deitu dituzten arren, beste 45 falta dira. LABeko kideek diote Renferen kontratua lortzeak edo ez 2022an izango lukeela eragina, eta ez duela zerikusirik agindutakoarekin.\nCAFek Renferen kontratua beste enpresa batek hartuko duenaren ebidentzia ziurrik ez duen arren, badaude zalantzak sortzen dizkieten zenbait gai. Izan ere, Frantziako enpresak 2.000 lanpostu inguru emango ditu Bartzelonako eta Madrilgo plantetan, eta aldiriko 211 tren berri horiek batik bat Katalunian eta Madrilen ibiltzeko pentsatuta daude. Bestetik, Stadlerrek Valentziako plantan 40 milioi euro baliatuko ditu, eta 500 enplegu berri emango dituela agindu du.\nBeasaingo enpresak duen aurreikuspen ezkorra betetzen bada, Renfek uda hasieran eman zion 258 milioi euroko kontratuarekin konformatu beharko du.


Eva eta Laila 2011\nEKOSISTEMEN FUNTZIONAMENDUA Nagore Calvo eta Adrián Solís\nAURKIBIDEA 1-EKOSISTEMA 2-BIZI PROZESUAK 3-ENERGIA 4-LANDARE BERDEAK 5-ZELULAK ETA KLOROFILA 6-LANDAREEK ENERGIA BILTEGIRATZEN DUTE 7-FOTOSINTESIA 8-ELIKAGAIAK EKOIZTU 9-ANIMALIEK ENERGIA LORTZEN DUTE 10-MOKOAK AZTERTU 11-KATE TROFIKOA 12-DESKONPOSATZAILEAK 13-LEHENGAIEN BIRZIKLAKETA\n1. EKOSISTEMA

Definizioa (Leku zehatz batean, animaliak, landareak, izaki bizigabeak...)

\n2. BIZI PROZESUAK

- Animalien bizi prozesuak…

- Landareen bizi prozesuak…

\n3. ENERGIA

- Zergatik behar dute energia izaki bizidunek?

- Nola lortzen dute?

\n4. LANDARE BERDEAK

- Zeintzuk eta nola ekoizten dute energia?

\n5. ZELULAK ETA KLOROFILA

- Landareek eguzkitik datorren energia nola harrapatzen duten azaldu.(Zelulak, klorofila, energia…)

\n6. LANDAREEK ENERGIA BILTEGIRATZEN DUTE.

- Azukrea, almidoia... non gordetzen duten azaldu.

\n7. FOTOSINTESIA

- Prozesua azaldu.

- Fruta eta barazkiak.

\n8.ELIKAGAIAK EKOIZTU

- Azaldu zeintzuk diren elikagaiak ekoiztu ditzaketen bakarrak.

\n9.ANIMALIEK NOLA LORTZEN DUTEN ENERGIA

- Azalpena. Landarejaleak, haragijaleak eta orojaleak.

\n10.MOKOAK AZTERTU

- - Arranoa, okila, gailupa, pelikanoa, putrea...

\n11.KATE TROFIKOA

- Kate trofikoa definitu.

- Nondik hasten den azaldu.

\n12-DESKONPOSATZAILEAK

- Izaki bizidunak hiltzen direnean zer gertatzen den azaldu.

- Harrak, zizareak, hainbat intsektu, bakterioak, onddoak...

\n13.LEHENGAIEN BIRZIKLAKETA

- Azaldu prozesua (zuhaitzetik lurzorua, lurzorutik zuhaitzera eta zuhaitzetik lurrera).


Trumpen ilea - Deia\njuanjo olasagarre 10.10.2020 | 01:11\nTRUMPEZ ez dugu ezer espero, ergelkeria ez bada. Trump entzuten dugunean, geure buruak gainetik uste izaten baditugu ere, badago beldur bat ulertu ezinean sarkasmoz-edo estali nahi izaten duguna. Mundua anabasa edo mordoiloa izateak sortzen digun beldurra da zeinaren adibide baita Trumpen presidentzia. Trumpen agintea mundua ulertzeko azalpen orok huts egiten duen tokia da. Eta, hartara, galdetzen diogu gure buruei nola ailegatu den horrelako pailazoa presidentziara? Marxismoa motz gelditzen da ala nola soziologia, filosofiako adar oro baita ekonomia bera ere. Arte eszenikoa dira, beharbada, azalpen osoa ikusteko zirrikitua irekitzen digutenak: gizarte honetan espektakulua oso garrantzitsua da, eta Donald Trump maisu da horretan.\nNew York Times-en argitaraturikoak, edozein amerikar pobrek baino zerga gutxiago pagatu dituela urteetan, eszenatokiaren atrezzo bihurtzeko bidean doaz eskenatokiko arauek presidenteak SARS-CoV-2arekin kutsatu izana argumentu ildo nagusitzat jarri ondoren. Ez du garrantzirik, esaterako, Trumpek ile apainketa eta makillajean 70.000 dolar kendu izana (orain ulertzen da errubiotasuna!) saltzen ari den birusa borrokatu eta menderatu duen epikaren aurrean. Ez dago esan beharrik, epika faltsua da. Presidentearen Covid-aren tratamendua ez luke inondik inora amerikar arrunt batek pagatu ahal izango; ez hori bakarrik, gutxi batzuendako eskura dauden erretrobiralak eta esperimentazio fasean dauden beste hainbeste tratamendu hartzen ari da. Adina eta aurretik dituen baldintzak, gizentasuna esaterako, urtean 18.000 dolar adina kostatuko li-tzaioke mediku segurua.\nBeldur naiz birusaz kutsatu izana ongi etorriko zaiola hauteskundeak irabazteko, heroi baten moduan azalduko dela, eta amerikar zuri pobre zein ertainekoek bozkatuko diotela, eta etxean geldituko direla Bidenekin zalantzak dituzten hainbat eta hainbat hautesle. Eta halaxe jarraituko dugu mundua ulertzeko diziplina eta azalpen guztiak hankamotz ditugula garai (ustez) postideologiko hauetan Trump, ideologia ez eta espektakulu hutsa dela sinetsita; Trumpek, ordea, ideologia haragitzen du: betiko aprobetxategia, bere buruaren alde. Hori ulertzeko ez da diziplina behar!


ETA-ren 2013ko Aberri Eguneko agiria Euskal Herriari - GARA\nCOMUNICADO DE ETA PARA ABERRI EGUNA\nAberri Eguna aldarrikapen eta ospakizunerako eguna da Euskal Herria sentitu eta maite dugun herritarrontzat. Gure herriko karriketan, sarraski espetxeetan, erbestean edo ihesean izan, identitate nazional eta kulturalaren defentsak eta herriaren askatasun nahiak milaka herritar batzen gaitu.\nGaur, Iruñea, Euskal Herri osotik hurbildutako milaka abertzaleren itsasoa izanen da. Gazte independentisten Urduñako egunotako topaketa berriz, belaunaldi berrietatik datorren ur emari berria da askapen prozesurako. Nafar eta bizkaitar, arabar eta zuberotar, gipuzkoar eta lapurtar, herri bakar batean biltzen gara guztiok. Horixe da gure izaera, horixe gure indarra.\nMendeetako gatazkaren muinean den ukazio eta zapalkuntzak ondorio sakonak utzi ditu gure herrian. Espainia eta Frantziak, Euskal Herriaren nazio izaera eta euskal herritarron erabakitzeko eskubidea ukatu dute betidanik. Madril eta Paris dira, oraino, Euskal Herriari buruzko erabaki nagusiak hartzeko lema eskutan dutenak. Erabaki horien zutabeak euskal herritarrekiko gutxiespena eta eskubide nazional, kultural, ekonomiko eta sozialen urraketa dira.\nEuskal Herriak bizi duen egoera kritikoaren hazia atzetik dator ordea. Duela 30 urte baino gehiago indar autonomisten onespenarekin itundu zen Araba, Bizkaia, Gipuzkoa eta Nafarroa Garaian indarrean den eredu politiko, instituzional, ekonomiko eta kulturala. Diktadura frankistaren erreformarekin Euskal Herriaren zapalkuntza prozesuan eta gatazkaren luzapenean ziklo berri bat zekarren ituna, hain zuzen.\nLapurdi, Nafarroa Beherea eta Zuberoan berriz, gutxieneko egiturarik ere ez dugu. Frantziak, aitortza politiko eta instituzionalari, euskararen berreskurapenari, bertako ekonomiari eta antolaketa moldeei mespretxuz erantzun die. Azken hamarkadetako zenbait sasi-tresnen sorrerak, Euskal Herriaren aldeko aldarriak bertan ainguratzea eta asimilazio saiakera itxuratzea bilatu du.\nAitzitik, zauri guztien gainetik, Euskal Herria bizirik eta askatasunerako ateak zabalik dituela heldu da ataka honetara, herri eskubideen aldeko urteetako borrokak ireki baitu Euskal Herriaren bilakaera aldatzeko aukera. Eztabaida irekia dago eragileen barnean eta herritarren artean, lurralde osoan. Araba, Bizkaia, Gipuzkoa eta Nafarroa Garaian indarrean dauden marko juridiko-politikoak eta Lapurdi, Nafarroa Beherea eta Zuberoako gutxieneko egitura eza gainditu beharreko errealitateak dira. Jokaleku horietan zatiturik jarraitzen dugu, euskal herritarron hitzak bahiturik eta gure herriaren biziraupena bera kolokan.\nEuskal Herriko historiak, aldaketa prozesuek dituzten aukera eta arriskuen aurrean aukerari erabakitasunez heldu behar zaiola garbi adierazten digu. Aukera Euskal Herrian egin beharreko bidean dago, euskal eragile eta herritarren eskutik konponbide prozesuan urrats berriak eragin eta aldaketa politiko eta sozial sakonak gauzatzeko izango den gaitasunean. Arriskua berriz, beste behin, konponbide prozesua eragotzi eta Euskal Herria Estatuen kartzelan mantentzeko asmoz Espainia, Frantzia eta beren interes partikularren babesean diharduten eragileen eskutik dator.\nAzken hilabeteetan herri, langile eta emakumeekiko zapaltzailea den sistema kapitalistaren krisiaren aitzakian, agorturik dagoen zikloa luzatzeko erabakiak bata bestearen atzetik ezagutzen ari gara. Hezkuntza sistema arrotzak gehiago bihurritzeko erreformek, euskararen zokoratzeak edota langileriaren eta oro har herritarren eskubide guztiak suntsitzeko neurri bidegabeek, inboluzio prozesu baten baitan Euskal Herriaren burujabetzarako aukerak gehiago murriztea dute helburu.\nGatazkaren konponbide prozesuan jazotzen ari dena hari honi lotu behar zaio. Sorturiko aukera historikoari eta egindako urratsei arduraz heldu beharrean, euskal jendarteak duen bake irrikari hesia jarri asmoz ari dira. Gatazka eta sufrimendua luzatzeko jokabide itxi eta errepresiboa ez dator bat gehiengoak adierazten duen konponbiderako borondatearekin.\nGaur gaurkoz, proiektu politiko ezberdinen artean independentzia da Euskal Herriaren eta euskararen biziraupena ziurtatzeko eta maila orotako erabakiak hartzeko aukera bideragarri bakarra. Batzuentzat inposizioa eta galbidea omen litzateke, besteentzat berriz, ez omen da unea. Deigarria da halako esanak Euskal Herria zatitu, larrialdi egoeran jarri edo euskal herritarron borondatea ukatzen dutenen ahotik entzun behar izatea. Galbide eta zama handiagorik ba ote da euskal herritarrontzat? Estatuen menpe egotea zertan da onuragarri?\nEuskal Herrian bizi eta lan egiten dugun emakume eta gizonei mehatxurik gabe hitza emanez erabaki eta eraiki behar den herri proiektua da independentzia. Egitasmo horretan, euskal jendarteko sektore guztiek dute lekua, herri batek dituen erronkez, antolaketaz eta garapenaz ari garen heinean, herri prozesu parte hartzaile eta demokratikoa izan behar baita.\nEuskal Estatuan egituratzen da independentziarako aukera. Munduko esperientzietatik zer ikasia dugun arren, berezko izaera nazional, kultural eta balore komunitarioak aintzat hartuko dituen eredua eraikitzeko erronka aurrez aurre dugu. Herriak, kulturak, langileak, emakumeak eta ama lurra zapalduz herritarrak erabakietatik kanpo jartzen dituen sistema kapitalista inondik ere ez da begiratzeko moduko ispilua. Aldiz, herri ondasuna eta erabakiak herriaren esku jarriz, errespetua eta berdintasuna oinarri dituen sozialismoak langile eta oro har herritarren atxikimendu eta onespen zabala jaso lezake hurrengo urteetan.\nEuskal Herriak, zilegitasuna ez ezik, badu nahikoa gaitasun eta argudio munduan aske eta burujabe izateko. Baditugu kohesiorako funtsezko diren lurraldea eta berezko hizkuntza. Baditugu nazio askoren pareko baliabide eta aberastasun kultural, ekonomiko, sozialak eta naturalak. Badugu ere herri egituretan eta mugimenduetan antolatzeko eta herritarren arteko auzolanean proiektuak aitzinatzeko eskarmentua. Eta batez ere, baditugu nazio baten partaide garenon kontzientzia kolektiboa eta aske bizitzeko herri gogoa. Euskal Herria bere osotasunean aintzat hartzen dugunon egitasmoa sendoa da.\nBorondate hori urrats emailea den herri prozesuan egituratzeko parada orain da. Hesiak gainditu eta Euskal Herriaren burujabetzarako tresnak sortzeko erabakietan sakontzeko unea, hain zuzen. Langile mugimendutik hasiz, herri mugimenduko sare zabaleko eremuetatik igaro eta eragile politiko eta erakundeetaraino, denen arteko elkarlan bidean urratsez urrats aurreratzea izango da Euskal Herriari buruzko erabakiak hartzeko lema eskuz alda dezakeen indarra.\nHerri proiektua gauzatzeko dugun erronka itzel baina eder honetan, euskal herritar bakoitzaren eguneroko konpromisoa, parte hartzea eta borroka ezinbestekoak dira. Norberak aurkitu beharko du bere gogoa eta ekarpena bideratzeko tokia, horretarako ugaritasun nahikorik baita. Herrigintzan gero eta indar gehiago antolatu ezkero, herri zutabeak sendoagoak izango dira. Horregatik, euskal herritarrok eta zehazki abertzaleok, siglen eta kontsignen gainetik, ziklo aldaketa Euskal Herriaren ardatzean burutu dadin erantzukizun handia dugu.\nBide horretan, euskal preso eta iheslari politikoen parte hartzeko baldintzek gainerako herritarren parekoak izan behar dute. Guztiak Euskal Herriko karriketan aske egon behar dira konponbide prozesua atzeraezin bihurtu eta herriarekin batera Euskal Herri aske eta burujabea eraikitzeko. Etxeratze prozesua bizkortzeko urrats ausart eta erabakigarrien ordua da.\nHain justu, Aberri Eguneko azken aipua, aberriarekiko maitasuna espetxe eta erbestean zigorrarekin ordaintzen ari diren euskal herritarrentzat da. Bereziki gogoan hartu nahi dugu espetxe politika krudela azken unera arte pairatzeagatik zendu berri den Angel Figueroa euskal borrokalaria. Bere heriotzak eragin digun samin sakona agertzearekin batera, lagun eta senitartekoei gure doluminik sentituenak eman nahi dizkiegu.\nETAk, Euskal Herriaren gogoekin bat egin eta bakea eta askatasuna lortzeko orain arteko erabakitasun berarekin jarraitzeko konpromiso irmoa berresten du.\nEuskal Herrian, 2013ko martxoaren 31ean\n(*) Erredakzioaren oharra: Agiria Xabier Lopez Peñaren heriotza jakin baino lehenagokoa da.\nEn la apuesta por este proceso popular, ETA incluye una mención a los presos y exiliados vascos para reivindicar que deben participar en el mismo en igualdad de condiciones que el resto, y que por tanto «tienen que estar libres». Añade aquí que «es hora de pasos valientes y decididos para acelerar el proceso que los traiga a casa». El comunicado concluye con una mención especial a «quienes están pagando el amor a esta patria con el castigo de la cárcel y el exiliado» y mostrando sus condolencias por la reciente muerte de Angel Figueroa, preso en su casa de Algorta. El comunicado es anterior a conocerse el fallecimiento de Xabier López Peña. GARA


Irekia Eusko Jaurlaritza - Gobierno Vasco :: Nora Abete, Kontsumobideko Zuzendaria: “Oso praktika kezkagarriak detektatu ditugu etxez etxeko salmentetan”\nNora Abete, Kontsumobideko Zuzendaria: “Oso…\n\nNora Abete, Kontsumobideko Zuzendaria: “Oso praktika kezkagarriak detektatu ditugu etxez etxeko salmentetan” Iturria: Irekia\n\nNora Abete y Yolanda Díez Iturria: Irekia\n\nKomertzial batzuek informazio faltsua eskaintzen dute. Adibidez, led bonbillak aldatzea “nahitaezkoa” dela, edo osasun langileak izatearen plantak egitea, koltxoiak saltzeko\nEuskadin 1.400 erreklamazio baino gehiago jaso dira etxez etxeko salmentengatik lehendabiziko 6 hilabete hauetan. Iaz 3.000rekin bukatu zen urtea\nKontsumoko Euskal Erakundea Turismo, Merkataritza eta Kontsumo Sailari atxikirik dago, eta bertako zuzendariak saltokiez kanpoko salmentei buruzko informazio-kanpaina aurkeztu du gaur. Aurkezpenean, Yolanda Díez ere izan da, Bilboko Udaleko Osasun eta Kontsumoko zinegotzia. Kanpainaren helburua da pertsona kontsumitzaileen eskubideen berri ematea eta, gainera, etxeetara joaten diren komertzial batzuek darabiltzaten praktika ez oso zuzenak eragoztea.\nIaz, Euskadin (Kontsumobide, KIUB eta Kontsumitzaile Elkartea) 2.934 erreklamazio egon ziren etxez etxeko salmentei lotutako erreklamazioengatik. % 38 hazi ziren aurreko urtearen aldean eta, Nora Abeteren esanetan, “gehikuntza horrek kezkatu egiten gaitu. Praktika oso kezkagarriak detektatu ditugu. Komertzial batzuek, ia esklusiban, bakarrik bizi diren pertsona nagusietara zuzentzen dituzte beren salmentak”.\nGai horretako erreklamazioak % 12 ziren guztira. 2018ko lehendabiziko 6 hilabeteetan, 1.465 erreklamazio, kexu eta salaketa jaso dira dagoeneko gai horren inguruan.\nZuzendariak azaldu duen bezala, Kontsumobideren helburua da pertsona kontsumitzaileen eskubideak defendatzea, haien defentsarako protagonismoa haien eskuetan utziz. “Ezin bestekoa da herritarrak hezi eta informatzea haien eskubideak ezagutu eta erabil ditzaten eta, horregatik, kanpaina hau bereziki garrantzizkoa da, gainera talde bereziki babesgabeei eragiten dielako”.\nAlde horretatik, Nora Abetek azaldu du kanpaina, uztailean hasten dena, informazio foileto baten argitalpenean eta irrati-iragarkietan oinarrituko dela, baita telebistako tarte labur batzuetan ere. Donostian ere aurkeztuko da uztailaren 3an, eta uztailaren 11n Vitoria-Gasteizen.\nFoiletoa kontsumoko bulegoetan, udal zentroetan eta osasun zentroetan banatuko da, eta etxez etxeko salmenta bisitetan gerta daitezkeen lau egoera erakusten dizkie herritarrei: osasunari lotutako produktuen salmenta; beste produktu batzuena, adibidez, entziklopediak, liburu bildumak, led bonbillak, etab.; elektrizitate eta gas hornidura; eta gas azterketa faltsuak.\nKontsumobideren aholkua da zuhurrago jokatzeko atez ate saldu edo kontratatu nahi duten komertzialen aurrean. Horregatik, aholkatzen dugu komertzialek estututa ez jokatzea: ezer erosi edo sinatu baino lehen, benetan beharrezkoa den pentsatu behar da eta, baiezkoa bada, merkatuko beste aukera batzuekin konparatu.\nEdonola ere, gure aholkua da gogoetarik edo lasai irakurri gabeko kontraturik ez sinatzea. Gainera, gogorarazi nahi dugu ez direla eman behar pertsona- edo banku-datuak.\nBestalde, saltokitik kanpo kontratuak erosi edo sinatzen dutenek atzera egiteko eta kontratua hausteko eskubidea dute. Atzera egiteko epe orokorra 14 egun da. Zerbait gertatuz gero edo informazioa biltzeko, aholkatzen dugu Kontsumobidera edo Kontsumo Informazioko Udal Bulego batera edo beste elkarte batzuetara jotzea.\nBestalde, Yolanda Díez Bilboko Udaleko Osasun eta Kontsumo Saileko zinegotziak erakundeen arteko eta herritarren lankidetza aipatu dute giltzarri gisa, eta aldi berean irmo nabarmendu dute goiburuko mezua: “harekin egiten dugu lan, alegia, erantzukizunez kontsumitzearekin. Letra larriz idatzi behar da hori, neurri honetara egokituta praktikatu behar baitugu, erakunde publikoek, pertsona kontsumitzaileek eta, noski, baita saltzaileek ere”.\nBilboko zinegotziak nabarmendu du kontsumoa “erantzukizun, iraunkortasun eta elkartasun ikuspegi hirukoitzaz” landu behar dela, “denak erosle heziak izan gaitezen, batez ere talde sentikorrez ari garenean: adineko pertsonak, adibidez”.\nAlde horretatik, Yolanda Díezek herritarren eskueran jarri du berriz KIUBen osagarria den Kontsumoari Buruzko Udal Bulego berria, Euskal Autonomia Erkidegoan horrelako ezaugarriak dituen bulego publiko bakarra. Itxaropen kaleko 22. zenbakian dago, Bilboko Udal Etxebizitzek lagatako lokal batean, hiriko erdigunean bete-betean.\nNORA_ABETE_Y_YOLANDA_DIEZ.jpg 700 KB (jpg)\nkontsumobide_ventas_domicil... 100 KB (jpg)


Ambrose Akinmusire tronpetistak “The imagined savior is far easier to paint” diskoa aurkeztuko du Bilbon | Fundación Bilbao 700 - III Millenium Fundazioa\n09 Urr 2014\nAmbrose Akinmusire tronpetistak “The imagined savior is far easier to paint” diskoa aurkeztuko du Bilbon\nKaliforniako Ambrose Akinmusire tronpeta-jotzaileak urriaren 15ean joko du Bilboko Elkarte Filarmonikoaren aretoan eta horrela ‘365 Jazz Bilbao 2014’ zikloko aretoetako kontzertuen denboraldiaren bigarren zatia hasiko du. Gure fundazioak antolatzen du zilko honetan askotan saritutako Oakland-eko artista goiztiar honekin gozatzeko aukera emango digu programak. Esan dutenez, autoritatez konposatzen du eta eruditoa eta zirraragarria izanik, benetan zur eta lur uzten ditu entzuleak. Tronpetaz kantatu egiten duela ere esan dute. Azken aldi honetan jazzak eman duen talenturik originalenetakoa da. Akinmusirek, Bilbon, Blue Notek editatutako bere azken diskoa, ‘The imagined savior is far easier to paint’, aurkeztuko du, aurreko beste proposamen batzuekin batera; hauek testuraz, instrumentalizazioz eta lengoaiaz beteak egonik.\nOakland-en (Kalifornia) jaio eta hazi zen eta adinez nagusi izan baino lehen oholtzan aritu zen Joe Henderson, Joshua Redman edo Steve Coleman-ekin. 25 urterekin Thelonius Monk International Jazz Competition lehiaketa irabazi zuen eta urtebete geroago, 2008an, lehen lana argitaratu zuen bakarlari modura. Gainera, hainbat artistarekin aritu izan da, adibidez Herbie Hancock edo Wayne Shorter-ekin, eta Vijay Iyer eta Esperanza Spalding-ekin grabatu du, besteak beste.\n2012an lehen diskoa grabatu zuen Blue Note diskoetxean, When the heart emerges easier glistening, Jason Moran-ekin batera ekoiztuta. 2014an estudioko bigarren diskoa, “The imagined savior is far easier to paint”, atera zuen Blue Note-ekin. Lan horrek jazzaren mugak gainditzen ditu, eta pop musika eta gaur egungo musika eskutik doaz elkarrekin. Konposizioetan, pertsonaiek, benetakoek nahiz alegiazkoek, ohiz kanpoko istorioak eta zirrara sortzen duten soinuak eraikitzen dituzte.\nURRIAREN 15ean (eguaztena) 20:00etan.\nBilbon Elkarte Filarmonikoaren aretoan. Prezioa: 6 €


First Certificate Exam prestaketa | British Council\nFirst Certificate Exam prestaketa\nPresta zaitez Cambridge English B2 First azterketarako\nCambridge Englisheko azterketa bat gainditzen duzunean lortu duzun ingeles maila egiaztatzea ahalbidetzen dizun ziurtagiri bat lortzen duzu. Zure burua Cambridge English B2 First (First Certificate) azterketarako prestatu eta B2 mailako ezagutza duzula egiaztatzen duen ziurtagariria lortu nahi al duzu?\nEzagutu British Councilen aukerak:\nOn line prestatzeko ikastaroa B2 Cambridge English\nPresta zaitez B2 Firsterako irakaslea duten gure 20 orduko online ikastaroekin eta FCE azterketa gainditzeko behar duzun azken bultzada lortuko duzu. Hau zure aukera gogokoena bada:\nB2 altua edo C1 maila gomendatzen dizugu. Azterketa gainditzeko aukera handiak emango dizkizun maila lortzea da ikastaroaren xedea. Prestaketa gehiago behar izanez gero, 20 orduko beste modulu bat egiteko aukera duzu.\nB2 maila baxua edo ertaina baduzu, MyClass ikastaro bat egitea gomendatzen dizugu. Modu horretan zure ingeles-maila igo ahal izango duzu eta, ondoren, behin gutxieneko maila lortuta, ikastaro berezi hauek egin. Ezagutu MyClass hemen.\nPrezioa: 360 € | Datak eta ordutegiak\n24/01 - 03/02 Astelehen eta ostegunetan 10:00 - 12:30h edo 19:00 - 21:30\n07/02 - 17/02 Astelehen eta ostegunetan 10:00 - 12:30h edo 19:00 - 21:30\n28/02 - 10/03 Astelehen eta ostegunetan 10:00 - 12:30h edo 19:00 - 21:30\nPrestaketa malguko ikastaroa B2 Cambridge English\nEskolak MyClass barruan, gure sistema malgua eta norberak egokitu dezakeena. Bertan zuzeneko zein online eskolak jaso ahal izango dituzu eskuratzen dituzun kredituak erabiliz eta FCE, CAE edo CPE azterketak prestatu. MyClass barruan ingeles orokorreko eskolak ere jaso ahal dituzu azterketa aurretik zure ingeles-maila hobetu ahal izateko.\nIkastaro honetan sar zaitezke edozein maila izanik, baina B2 (ertaina) maila lortzea gomendatzen dugu.\nKredituetan oinarritutako sistema bat da. Kreditu 1 = eskola 1= 90 minutu. Kredituak nahieran erosi eta zure ikastaroan nahi duzun moduan konfiguratu ahal izango duzu.\nMyClass eskaintzen duten zentroak\nBartzelona Ordutegiak eta prezioak\nBilbo Ordutegiak eta prezioak\nLas Rozas Ordutegiak eta prezioak\nMadril Ordutegiak eta prezioak\nMallorcako Palma Ordutegiak eta prezioak\nSomosaguas - Pozuelo Ordutegiak eta prezioak\nValentzia Ordutegiak eta prezioak\nVillaviciosa de Odón Ordutegiak eta prezioak\nzure burua prestatu ahal izango duzu B2 First azterketarako eta azterketarako teknika nagusiak garatu.\nIngelesa erabiltzeko zure gaitasuna eta konfiantza hobetu, bai hitz egiterakoan bai idazterakoan testuinguru sorta handi batean\nB2 First azterketa egiteko beharrezkoa den maila lortu\nGure ikastaroak azterketarako prestatuko zaitu adituek irakatsitako eskolen bidez. Horietan, gainera, azterketaren inguruko aholkuak eta informazioa jasoko duzu. Ikastaro honek azterketa osatzen duten atal guztiak jorratzeko aukera emango dizu: irakurmena, gramatika (use of English), idazmena, entzumena eta mintzamena. Modu horretan, konfiantzaz iritsiko zara azterketa egunera.\nZER DA B2 FIRST?\nB2 First, First Certificate o FCE bezala ere ezaguna, ingeles hizkuntzako azterketarik garrantzitsuenetako bat da eta Hizkuntzetarako Europako Erreferentzia Esparru Bateratuaren (HEEEB) barruan B2 mailaren baliokidea da. Azterketak lau hizkuntza-gaitasunak aztertzen ditu: irakurmena, idazmena, entzumena eta mintzamena eta baita hiztegi eta gramatika ezagutzak ere.\nZiurtagiri horrek maila ertain batean lan egin edo ikasi ahal duzula egiaztatzen du, edo ingelesa ama hizkuntza duen herrialderen bateko egunerokotasunean moldatu.\nBritish Council Erresuma Batuko nazioarteko erakundea da kultur-harremanetarako eta hezkuntza-aukeretarako.


Angel Villacamparen agur-gutuna | Athletic Club\nHasieraAlbisteakAngel Villacamparen agur-gutuna\nPribilegiatua izan naiz Athleticen entrenatu ahal izateagatik; ametsa izan da hain talde handiko kide izatea. Nahiko nukeen nolabait tituluren batekin edo berdegunean arrakasta handiagoak lortu izana, baina ezin izan dut. Hori bai, badakit dena eman dugula lehen minututik, eta nekez esango digu inork ezer gure profesionaltasunari dagokionez.\nAgur guztiak garratzak badira ere, Karrantza Saria irabazi genuenetik gaur egunera arte bizi izan ditugun une on guztien oroitzapenarekin joan nahi nuke. Badakit zati handi bat ilunduta geratzen dela azken jardunaldi hauek direla eta, baina lasaitasuna eta poza ematen dit taldeko jokalari askoren hazkundeaz jakiteak, bereziki gazteenena. Orain, Lezamak duen garrantzia eta balio izugarria bertatik bertara ulertzera iritsi naiz.\nAzkenik, eskerrak eman nahi dizkiot Joseba Agirreri, 2019ko uztailean taldeaz arduratzeko nigan jarri zuen konfiantzagatik, bai eta presidenteari ere, beti izan duen tratu bikainagatik. Jakina, ez naiz ahaztuko nire talde tekniko osoaz eta, batez ere, hainbeste une haiekin partekatu ditudan jokalariez. Azken finean, eskerrik asko Athletic Clubeko familia osoari pandemia egoera honetan, harmailetan bere falta sumatu baitugu.


USB memoriak: Disketearen ordezkoa | Aldizkaria | EROSKI CONSUMER\nNora doazen aurrezki kutxa eta bankuen mozkinak\nAmparo Urbano, arkeologoa\nDislipemiak: odoletako gantz-alterazioak\nHidrogenoa, etorkizuneko energi iturria\nGure seme-alabekin jolastu\nElektrizitate instalazio zaharrak\nAutomobilaren matxura ez zen behar bezala konpondu\nProduktu bat itzultzean nork ordaindu behar ditu igorpen gastuak?\nAutomobila konpondu ondoren, matxura bera berriro ere\nAzkenean egin ez zituzten etxebizitzak eraikitzeko aurretiaz ordaindu zitzaien dirua itzuli nahi ez\nAkordioa aho batez hartu gabe, komunitateko patioa itxi\nFutbol-langa gainera erori eta, gaztetxoa hil\nUSB memoriak: Disketearen ordezkoa\nUSB giltzatakoei esker patrika zuloan informazio ugari\nEskuturrean erantsita, lepotik zintzilik edo giltzatakoan eraman ohi diren metxeroaren tamainako aparatu hauek kolore eta forma askotakoak dira eta artxibo digitalak -zeinahi eratako dokumentuetatik hasita, gehien erabiltzen diren programen bertsioetaraino, argazki edota MP3 formatuko abestietan barrena- gorde, eroan edo igortzeko dispositiboak dira. Zaharkituriko disketearen ahizpa nagusiok, haiek baino sinesgarritasun handiagokoak dira eta 1.000 aldiz eduki handiagoa daukate. USB memoria edo giltzatako bataiatu diren hauek ingelesezko izenen batez ere ezagun du euskaldun erabiltzaileak: flash drives, pen drives, USB drives edo USB keys, alegia.\nDisketearen ordezko izateko sortu diren dispositibo guztietatik (CD grabagarriak, esate baterako) USB memoriak nabarmentzen dira beren soiltasun eta maneiagarritasunari esker. Disko gogor txiki baten edukiera (32 megabytetik 4 gigabytera arte, prezioa eta prestazioen arteko erlazio egokiagatik, erabilienak 128 MB eta 256 MBkoak badira ere) eskaintzen dute. Erosotasun osoz patrikan eramaten dira eta ordenagailuari konektatzen zaizkio datuak erraz-erraz trukatzeko: aski da USB sarreran (duela bost urte baino lehenagotik ordenagailu guztiek daukatena) eranstea, PCarekin artxiboak trukatu ahal izateko. Memoria horien edukia pantailan agertzen da beste disko-unitate bat balitz bezala, ("Nire PC" horren barruan, Windows darabilgunean) eta horietan grabatzeko nahikoa da saguarekin datuak ekartzea, berariazko programarik baliatu gabe.\nOrdenagailu bat baino gehiago ohi darabilen edonork (mahai gaineko PCa eta eramangarria dauzkanak, adibidez) USB memoria hori artxiboak garraiatzeko erarik errazena izango du. Dispositibo horien prezioa behera etorri da, edukiera goraka joan heinean; egun, 256 MBko flash memoria bat (hots, hiru orduko musika, dozenaka argazki edo ehunka dokumentu gordetzeko modukoa) 40 euro inguru kostatzen da.\nArtxiboak gordetzeko espazioa baino zerbait gehiago\nHorrelako dispositiboetako askok datuak biltzeko espazioa baino zerbait gehiago eskaintzen dute. Ohikoenak MP3 erreproduzitzeko gauza izaten diren arren, batzuek erloju, kalkulagailu, grabagailu, irrati, kamera digital eta antzekoen eginkizunak betetzen dituzte.\nDispositibo horien geroa beste mekanismo batzuetan integratzea da, kamerek, musika-erreproduzitzaileek edota PDA aparatuek beren memoria-txarteletan datuak gorde eta eramateko ere balio dutelako. Egun USB memoria eramangarri hauek lehen urratsak ematen ari dira: Pen Drive markak (www.pendrive.com) aresti merkaturatu zuen estreinako USB flash memoriak zeukan edukiera (egun, barregarria) zortzi megabytekoa zen eta prezioa, aldiz, bizi-bizia. Semico Research-en arabera, 2003 urtean 30 milioi dispositibo saldu zirelarik, 250 milioi ere salduko dira 2007an. USB memorien erabilera hedatua dagoen herrialde zenbaitetan (Japonian, adibidez), aparatuari zuku handiagoak ateratzeko ekimen ugari sortu dira, hala nola Interneten bidez ikuskizunetarako txartelak erosi eta USB giltzatakoan gordetzea.\nZaletasun guztien araberakoak\nDispositibo hau "gainean eramatekoa" denez, diseinu erakargarriko flash memoriak eratzeko ahaleginak egin dituzte fabrikatzaileek. Dena den, estetika, tamaina eta pisuaren gainetik, USB giltzatakoa nola erabiliko duen baloratu behar du erabiltzaileak, merkatuko modelo ugarietatik bat hautatzeko unean. Erabilera "arrunta" egin nahi bada (bulego edo unibertsitatetik etxeko ordenagailura dokumentuak eramatea, esate baterako) aski izango da 128 MB edo, prezio neurri-neurrikoa dutenez, 256 MB. Kontua baldin bada multimedia artxibo astunak gordetzea edo disko gogorrean dauden gauzarik garrantzizkoenen segurantzi kopia egitea (USB memoria sistema bat abiarazteko eta errekuperatzeko ere erabil baitaiteke), gigabyte bat edo pare bateko dispositiboa ekartzeko aukera aintzat hartu beharko da; nolanahi ere, horrelako kasuetan CD edo DVD grabagarria erostea merezi ez ote duen aztertu beharko da: horrelakoak ez dira USB bezain erosoak baina, beste aldetik, edukiera dezente handiagoa dute eta merkeago dira, gainera.\nErabiltzaileak beste hainbat kontu ere gogoan izan beharko ditu, hala nola memoria eramangarri batzuek eskaintzen dizkioten aukerak (musika erreproduzitzea, adibidez) interesatzen ote zaizkion. Ordenagailu zaharra daukanak jakin behar du USB giltzatakoek ez dutela arazorik ematen Windows, Linux eta Mac-en azken bertsioekin (automatikoki ezagutzen dituzte eta), baina Windows 98 edo Mac OS 9 baino bertsio zaharrago batekin konpondu ahal izateko driver edo kontrolatzailerik beharko dute, elkar ulertzeko. Transmititzeko abiadurak ere garrantzi handia dauka, datu kopuru handiak gordetzen direnean, batik bat: USB 1.1 estandarrak datuak 1 MB segundoko abiaduran mugiarazten dituelarik, USB 2.0 darabiltenak segundoko 20 MBetarino iristen dira.\nBi ordenagailutan ibili ohi den erabiltzaileari, USB giltzatako artxiboak eta bi PCak automatikoki sinkronizatzen dituen "Pen Drive Manager" programa biziki baliagarria gertatuko zaio. Besteren eskuetan erori beharko ez liratekeen datuak edo artxiboak maneiatu behar direnean, pasahitzez babesturiko aukera baliatu ahal izaten du erabiltzaileak (edo berak nahi duen pertsonak) bakarrik.\nBestelako biltze-dispositiboek ez bezala, flash memoriak zati edo atal mugikorrik ez duenez, "tratu txarren" aurrean erresistentzia izugarria agertzen du.SanDisk-ek (www.sandisk.com) bere Cruzer Titanium modeloaren erresistentzia, automobila dispositiboaren gainetik pasaraziz frogatu zuen. Horregatik ez dago inongo arazorik USB memoriak egunero erabiltzen diren objektuetan (giltzatakoak, boligrafoak, metxeroak, erlojuak, labana suitzarrak, etc) integratzeko.\nTelefono mugikorrekin jazotzen den bezala, erabilera hedatu ahala modelo berriak agertzen dira merkatuan. Izan ere, enpresa batzuek USB memoriak pertsonalizatzeko aukera ematen dute (www.customusb.com). Dispositiboak geroz eta txikiago, arinago (20 gramo inguru) eta erakargarriago bihurtzen ari dira: badira ezpainak margotzeko kutxatilen tankerakoak, zilar kolorekoak, margo distiratsukoak, gardenak zeinahi lepoko bezala, sama ederki apaintzeko modukoak... Moda zeinahi pertsonarenganaino -bada merkatuan Mickey Mouse eta antzeko pertsonaiez apaindutako Disney Flash Memory, eta PCan entxufatzean pizten diren ahatetxoak dauzkatenak ere (www.dynamism.com/iduck)- eta lekutara arte iritsia da: sukaldean, adibidez, sushi drives (www.dynamism.com/sushidisk) eta opiltxoen tankerako memoriak ere (www.usbmincepies.co.uk).\n"Gadgeten weblog" honek ederki erakusten ditu azkeneko berritasun teknologikoak, baliagarrienetatik hasita, absurdoetaraino. Espainolez SoloGadgets.com edo xatakaz (www.xataka.com), aukera politak dira biak ere.\n"USB Flash Drive Alliance" enpresa-elkarteen orriak, USB memoriaren abantailak kontsumitzaileari erakusteko informazioa ematen du.\nPrestazioen, tamainen, marken arabera sailkatuta, era guztietako flash memoriak salgai online. Denda espainoletan Fullhardware (www.fullhardware.com) aukera polita omen da, eskaintzen dituen produktuen kopurua kontuan izaki\nIrudiak eta dokumentuak digitalizatzea\nPC baten bizitza luzea